# דף כו עמוד א

|  |  |
| --- | --- |
| אקמטרא - ככלי בתוך כלי דמי. אמר רבי יהושע בן לוי: ספר תורה - צריך לעשות לו מחיצה עשרה. מר זוטרא איקלע לבי רב אשי, חזייה לדוכתיה דמר בר רב אשי דמנח ביה ספר תורה ועביד ליה מחיצה עשרה. אמר ליה: כמאן - כרבי יהושע בן לוי? אימר דאמר רבי יהושע בן לוי - דלית ליה ביתא אחרינא, מר הא אית ליה ביתא אחרינא! אמר ליה: לאו אדעתאי.  כמה ירחיק מהן ומן הצואה - ארבע אמות. אמר רבא אמר רב סחורה אמר רב הונא: לא שנו אלא לאחוריו, אבל לפניו - מרחיק מלא עיניו, וכן לתפלה. איני? והא אמר רפרם בר פפא אמר רב חסדא: עומד אדם כנגד בית הכסא ומתפלל! - הכא במאי עסקינן - בבית הכסא שאין בו צואה. איני? והאמר רב יוסף בר חנינא: בית הכסא שאמרו - אף על פי שאין בו צואה, ובית המרחץ שאמרו - אף על פי שאין בו אדם! - אלא, הכא במאי עסקינן: בחדתי. - והא מיבעי ליה לרבינא: הזמינו לבית הכסא מהו, יש זימון או אין זימון? - כי קא מיבעי ליה לרבינא - למיקם עליה לצלויי בגויה, אבל כנגדו - לא. אמר רבא: הני בתי כסאי דפרסאי, אף על גב דאית בהו צואה - כסתומין דמו.  משנה. זב שראה קרי, ונדה שפלטה שכבת זרע, והמשמשת שראתה נדה - צריכין טבילה, ורבי יהודה פוטר.  גמרא. איבעיא להו: בעל קרי שראה זיבה, לרבי יהודה מהו? כי פטר רבי יהודה התם בזב שראה קרי - דמעיקרא לאו בר טבילה הוא, אבל בעל קרי שראה זיבה, דמעיקרא בר טבילה הוא - מחייב, או דילמא לא שנא? - תא שמע: המשמשת וראתה נדה צריכה טבילה, ורבי יהודה פוטר. והא משמשת וראתה נדה כבעל קרי שראה זיבה דמיא, וקא פטר רבי יהודה - שמע מינה. תני רבי חייא בהדיא: בעל קרי שראה זיבה - צריך טבילה, ורבי יהודה פוטר.  הדרן עלך מי שמתו. | אקמטרא - ארגז של ספרים, ובמגילה (דף כ"ו ע"ב) קמטרי דספרי, וכן תרגם יונתן ובגנזי ברומים (יחזקאל כ"ז) - אלמין דזהירין מחתין בקמטרין, וכן לאשר על המלתחה (מלכים ב' י') - לדעל קמטרא.  ככלי בתוך כלי דמי - דהא גלימא לאו כליין הוא.  מחיצה עשרה - ואם לאו - לא ישמש.  לדוכתיה - במקום מטתו.  לאו אדעתאי - לא נתתי לבי.  כנגד בית הכסא - ברחוק ארבע אמות.  דלית בה צואה - שפינו אותה.  בית המרחץ - אסור להרהר בו.  דפרסאי - בחפירה היו, ופיהם ברחוק מן הגומא והוא בשיפוע, והרעי מתגלגל ונופל לגומא.  משנה.  זב שראה קרי - אף על פי שטמא טומאת שבעה משום זיבה, ואין טבילה זו מטהרתו - אפילו הכי צריך טבילה לדברי תורה, כתקנת עזרא משום קרי, וכן נדה, אם באה להתפלל שמונה עשרה.  שפלטה שכבת זרע - הרי היא כבעל קרי, כדאשכחן בסיני שלשת ימים אל תגשו אל אשה (שמות י"ט), לפי ששכבת זרע מטמא בפליטתו כל שלשה, ולאחר מכאן כבר הסריח בגופה ואין ראוי עוד להזריע להיות עוד ולד נוצר הימנה, והכי פירושו: נדה שפלטה עתה התשמיש ששמשה אתמול קודם שראתה.  ורבי יהודה פוטר - קא סלקא דעתך השתא הואיל וטומאת זיבה קודמת, והרי הוא טמא טומאה חמורה, ואינו אוסרתו בדברי תורה, כדאמרינן בפרקין הזבים והמצורעים מותרים, תו לא אתיא טומאת קרי דקילא ואסרה ליה.  גמרא.  לאו בר טבילה הוא - לדברי תורה, ואף על פי שטומאתו חמורה, ותו לא אתי קרי ומצריך ליה.  הדרן עלך מי שמתו. |

# פרק רביעי

### משנה: זמני התפילה

|  |  |
| --- | --- |
| /משנה/.  תפלת השחר עד חצות.  רבי יהודה אומר: עד ארבע שעות. | משנה. |
| תפלת המנחה עד הערב.  רבי יהודה אומר: עד פלג המנחה. | **עד הערב** - עד חשכה.  **עד פלג המנחה** - בגמרא מפרש לה. |
| תפלת הערב אין לה קבע. | **אין לה קבע** - כל הלילה זמנה, ובגמרא מפרש מאי לשון אין לה קבע. |
| ושל מוספין כל היום.  (רבי יהודה אומר: עד שבע שעות). |  |

### זמן תפילת שחרית

|  |  |
| --- | --- |
| גמרא.  ורמינהו: מצותה [=של קריאת שמע] עם הנץ החמה, כדי שיסמוך גאולה לתפלה ונמצא מתפלל ביום! [=משמע שזמן תפילה מסתיים בהנץ החמה]  כי תניא ההיא - לותיקין [=המחזרים אחר המצוה בזמנה, אבל המאחרים יכולים להתפלל עד חצות],  דאמר רבי יוחנן: ותיקין היו גומרים אותה עם הנץ החמה. | גמרא.  מצותה - של קריאת שמע.  לותיקין - המקדימין למצות ומחזרים לעשות דבר בזמנו ומצותו, מקדימים לאחר הנץ החמה להתפלל, וכי תנן במתניתין - למאחרים, שלא יאחר יותר מחצות, שמשם ואילך עבר הזמן. |
| וכולי עלמא עד חצות ותו לא?  והאמר רב מרי בריה דרב הונא בריה דרבי ירמיה בר אבא אמר רבי יוחנן: טעה ולא התפלל ערבית - מתפלל בשחרית שתים, שחרית - מתפלל במנחה שתים [=אם כן יכול להשלים את תפילת שחרית גם בזמן מנחה, לאחר חצות]!  כולי יומא מצלי ואזיל, עד חצות - יהבי ליה שכר תפלה בזמנה, מכאן ואילך - שכר תפלה יהבי ליה, שכר תפלה בזמנה - לא יהבי ליה. | וכולי עלמא - שאר המתפללין המאחרין - עד חצות יכולין לאחר ותו לא.  במנחה - היינו אחר חצות. |

### טעה ולא התפלל מנחה

|  |  |
| --- | --- |
| איבעיא להו: טעה ולא התפלל מנחה, מהו שיתפלל ערבית שתים?  אם תמצא לומר טעה ולא התפלל ערבית מתפלל שחרית שתים - משום דחד יומא הוא, דכתיב +בראשית א'+ "ויהי ערב ויהי בקר יום אחד", אבל הכא - תפלה במקום קרבן היא, וכיון דעבר יומו בטל קרבנו; או דילמא, כיון דצלותא רחמי היא - כל אימת דבעי מצלי ואזיל? | אם תימצי לומר - כלומר: אם תשיבני בשאלתי ממה שאמרנו טעה ולא התפלל ערבית וכו'.  וכיון דעבר יומו בטל קרבנו - ואינו מקריבו ביום אחר אם זמנו קבוע, כגון: מוספים של כל יום ויום. |
| תא שמע: דאמר רב הונא בר יהודה אמר רבי יצחק אמר רבי יוחנן: טעה ולא התפלל מנחה - מתפלל ערבית שתים, ואין בזה משום דעבר יומו בטל קרבנו. |  |

### מתי ניתן להשלים תפילה

|  |  |
| --- | --- |
| מיתיבי [=לפסיקת רבי יוחנן לעיל שמשלים בתפילה שאחריה]: +קהלת א'+ מעות לא יוכל לתקן וחסרון לא יוכל להמנות.  מעות לא יוכל לתקן - זה שבטל קריאת שמע של ערבית וקריאת שמע של שחרית, או תפלה של ערבית, או תפלה של שחרית.  וחסרון לא יוכל להמנות - זה שנמנו חביריו לדבר מצוה ולא נמנה עמהם!  אמר רבי יצחק אמר רבי יוחנן: הכא במאי עסקינן? שבטל במזיד.  אמר רב אשי: דיקא נמי דקתני בטל ולא קתני טעה, שמע מינה. |  |

## תוספות

ספר תורה עושה לו מחיצה - ודוקא ספר תורה וגם בחומשים יש להחמיר כמו בספר תורה אבל בשאר ספרים דיין בכסוי בעלמא.

תפלת השחר עד חצות וכו' תפלת המנחה עד הערב - וא"ת אמאי לא קתני גבי תפלת המנחה כל היום כמו גבי תפלת המוספין?

וי"ל דזמן מוספין הוא כל היום אפילו משחרית שהרי קרבנות יכול להקריב מיד אחר התמיד א"כ גם תפלת מוספין יכול להתפלל מיד מן הבקר, מה שאין כן במנחה אלא משש שעות ומחצה. והכי נמי בפ"ק דע"ג (ד' ד:) לא ליצלי איניש צלותא דמוספין בתלת שעי קמייתא בריש שתא ביחיד כו' אלמא בשאר ימות השנה יכול להתפלל ולהכי מקדים תפלת המנחה לתפלת המוספין משום שהיא תדירה בכל יום אע"פ שתפלת מוספין קודמת.

טעה ולא התפלל ערבית מתפלל בשחרית שתים - וא"ת והאמר רב לקמן (ד' כז:) תפלת ערבית רשות וקי"ל כותיה באיסורי ועוד קשה דאמר לקמן (ד' ל:) טעה ולא התפלל יעלה ויבוא בלילה אין מחזירים אותו משום דאין מקדשין את החדש בלילה ולמה ליה האי טעמא תיפוק ליה דתפלת ערבית רשות וי"ל הא דאמרינן דתפלת ערבית רשות היינו לגבי מצוה אחרת והיא עוברת דאז אמרינן תדחה תפלת ערבית מפניה אבל לחנם אין לו לבטלה ומיהו אם איחר עד המנחה נראה דעבר זמנו בטל קרבנו כיון ששהה כל כך ולאחר ב' תפלות לא מצינו שתיקנו חכמים לחזור ולהתפלל אם שכח ואפילו תפלה אחת אם בטל במזיד לא יוכל לתקן ובסמוך קרי ליה מעוות לא יוכל לתקון.

איבעיא להו טעה ולא התפלל תפלת מנחה כו' - לא בעי אם טעה ולא התפלל תפלת מוסף דהא ודאי אינו מתפלל בערבית דהיאך יקרא את הקרבנות וכבר עבר זמן מוסף וגם לא תיקנו שבע ברכות של מוסף אלא משום ונשלמה פרים שפתינו ובזה ודאי עבר זמנו בטל קרבנו אבל שאר תפלות דרחמי נינהו ולואי שיתפלל אדם כל היום כולו ואין כאן עבר זמנו בתפלה אחרת.

# דף כו עמוד ב

### שכח הבדלה בתפילה במוצאי שבת

|  |  |
| --- | --- |
| תנו רבנן: טעה ולא התפלל מנחה בערב שבת - מתפלל בליל שבת שתים.  טעה ולא התפלל מנחה בשבת - מתפלל במוצאי שבת שתים של חול, מבדיל בראשונה ואינו מבדיל בשניה. ואם הבדיל בשניה ולא הבדיל בראשונה - שניה עלתה לו, ראשונה לא עלתה לו. | **מבדיל בראשונה** - פעם ראשונה מתפלל בשביל תפלה של עכשיו - לפיכך אומר בה הבדלה בחונן הדעת, והשניה היא בשביל תשלומי תפלת שבת - אינו מבדיל בה.  **שניה עלתה לו** - בשביל תפלת מוצאי שבת, וראשונה לא עלתה לו שאינה כלום, שאין לו להקדים תפלה שעבר זמנה לתפלה שזמנה עכשיו, והשניה נמי לא עלתה לו לשל שבת, הואיל והבדיל בה גילה דעתו שאינה של שבת, והיא תחשב לשל ערבית. |
| למימרא, דכיון דלא אבדיל בקמייתא כמאן דלא צלי דמי ומהדרינן ליה, ורמינהו: טעה ולא הזכיר גבורות גשמים בתחיית המתים ושאלה בברכת השנים - מחזירין אותו. הבדלה בחונן הדעת - אין מחזירין אותו, מפני שיכול לאומרה על הכוס!  קשיא. |  |

### תפילות כנגד אבות או קרבנות

|  |  |
| --- | --- |
| איתמר,  רבי יוסי ברבי חנינא אמר: תפלות אבות תקנום.  רבי יהושע בן לוי אמר: תפלות כנגד תמידין תקנום. | אבות תקנום - כדקתני בברייתא לקמיה.  כנגד תמידים תקנום - אנשי כנסת הגדולה. |
| תניא כוותיה דרבי יוסי ברבי חנינא, ותניא כוותיה דרבי יהושע בן לוי.  תניא כוותיה דרבי יוסי ברבי חנינא:  אברהם תקן תפלת שחרית - שנאמר +בראשית י"ט+ וישכם אברהם בבקר אל המקום אשר עמד שם, ואין עמידה אלא תפלה, שנאמר +תהלים ק"ו+ ויעמד פינחס ויפלל.  יצחק תקן תפלת מנחה - שנאמר +בראשית כ"ד+ ויצא יצחק לשוח בשדה לפנות ערב, ואין שיחה אלא תפלה, שנאמר +תהלים ק"ב+ תפלה לעני כי יעטף ולפני ה' ישפך שיחו.  יעקב תקן תפלת ערבית - שנאמר +בראשית כ"ח+ "ויפגע במקום וילן שם", ואין פגיעה אלא תפלה, שנאמר +ירמיהו ז'+ "ואתה אל תתפלל בעד העם הזה ואל תשא בעדם רנה ותפלה ואל תפגע בי". |  |
| ותניא כוותיה דרבי יהושע בן לוי:  מפני מה אמרו תפלת השחר עד חצות? שהרי תמיד של שחר קרב והולך עד חצות.  ורבי יהודה אומר: עד ארבע שעות, שהרי תמיד של שחר קרב והולך [=לדעת רבי יהודה] עד ארבע שעות.  ומפני מה אמרו תפלת המנחה עד הערב? שהרי תמיד של בין הערבים קרב והולך עד הערב.  רבי יהודה אומר: עד פלג המנחה, שהרי תמיד של בין הערבים קרב והולך עד פלג המנחה.  ומפני מה אמרו תפלת הערב אין לה קבע? שהרי אברים ופדרים שלא נתעכלו מבערב קרבים והולכים כל הלילה.  ומפני מה אמרו של מוספין כל היום? שהרי קרבן של מוספין קרב כל היום.  רבי יהודה אומר: עד שבע שעות, שהרי קרבן מוסף קרב והולך עד שבע שעות.  ואיזו היא מנחה גדולה - משש שעות ומחצה ולמעלה; ואיזו היא מנחה קטנה - מתשע שעות ומחצה ולמעלה. | **רבי יהודה** - סבירא ליה שאין תמיד של שחר קרב אלא עד ארבע שעות.  **אברים** - של עולות.  **ופדרים** - של שאר קרבנות, שנזרק דמן קודם שקיעת החמה, קרבין כל הלילה וכנגדן תקנו תפלת ערבית.  **מנחה גדולה** - אם בא להקדים תמיד של בין הערבים אינו יכול להקדימו קודם שש שעות ומחצה, דבין הערבים כתיב ביה מכי ינטו צללי ערב, משהחמה נוטה למערב, דהיינו משש שעות ומחצה ולמעלה, דאמר מר: חצי שש וחצי שבע - חמה עומדת בראש כל אדם, באמצע הרקיע (פסחים דף צ"ד א').  **מנחה קטנה** - זמן תמיד של בין הערבים בכל יום מתשע שעות ומחצה ולמעלה, כדתנן בתמיד נשחט (דף נח א): נשחט בשמונה ומחצה וקרב בתשע ומחצה, והתם מפרש טעמא. |
| איבעיא להו: רבי יהודה פלג מנחה קמא קאמר, או פלג מנחה אחרונה קאמר?  תא שמע, דתניא: רבי יהודה אומר: פלג המנחה אחרונה אמרו, והיא אחת עשרה שעות חסר רביע. | **פלג מנחה אחרונה** - חלק את שתי שעות ומחצה הנותרים ביום, ותמצא פלג אחרון של מנחה מאחת עשרה שעות חסר רביע ולמעלה. |
| נימא תיהוי תיובתיה דרבי יוסי ברבי חנינא?  אמר לך רבי יוסי ברבי חנינא: לעולם אימא לך תפלות אבות תקנום, ואסמכינהו רבנן אקרבנות. דאי לא תימא הכי - תפלת מוסף לרבי יוסי ברבי חנינא מאן תקנה? אלא: תפלות אבות תקנום, ואסמכינהו רבנן אקרבנות. | דאי לא תימא הכי - דמודה רבי יוסי ברבי חנינא דרבנן אסמכינהו אקרבנות.  תפלת המוספין מאן תקנה - אלא: על כרחך רבנן אסמכינהו אקרבנות, וכי עיינו במוספין ולא מצאו תפלה כנגדה - עמדו הם ותקנוה. |

### האם רבי יהודה מתיר להתפלל בשעה רביעית

|  |  |
| --- | --- |
| [=ציטוט המשנה:] רבי יהודה אומר: עד ארבע שעות.  איבעיא להו: עד ועד בכלל, או דילמא, עד ולא עד בכלל? | עד ועד בכלל - לרבי יהודה הוא דקא בעי, דאילו לרבנן - עד ולא עד בכלל. |
| תא שמע: רבי יהודה אומר עד פלג המנחה. אי אמרת בשלמא [=כאשר אומר רבי יהודה] עד ולא עד בכלל - היינו דאיכא בין רבי יהודה לרבנן [=לגבי סיום זמן מנחה], אלא אי אמרת עד ועד בכלל - רבי יהודה |  |

## תוספות מסכת ברכות דף כו עמוד ב

טעה ולא התפלל מנחה בע"ש וכו' טעה ולא התפלל מנחה בשבת מתפלל ערבית שתים - דהיינו של מוצאי שבת ומבדיל בראשונה וכו'. כתב רבינו יהודה אם טעה ולא הזכיר ר"ח במנחה לא יתפלל עוד בלילה דלמה יתפלל עוד הרי כבר התפלל כל תפלת המנחה מבעוד יום לבד ר"ח שלא הזכיר א"כ אין מרויח כלום אם יחזור ויתפלל במוצאי ר"ח הרי לא יזכיר עוד תפלת ר"ח וי"ח כבר התפלל ולא דמי להא דאמר הכא טעה ולא התפלל מנחה בשבת דמתפלל ערבית בחול שתים פירוש של חול משום שלא התפלל כלל א"כ ירויח תפלת י"ח כשמתפלל במ"ש אף על פי שלא יזכיר של שבת וא"ת והלא הוא מתפלל יותר ממה שהוא חייב להתפלל שלא היה לו להתפלל כי אם ז' ברכות והוא מתפלל י"ח בכך אין לחוש שגם בשבת היה דין שיתפלל כל י"ח רק שלא הצריכוהו מפני הטורח נמצא שמרויח כל תפלתו אבל כשטעה ולא הזכיר של ר"ח כבר התפלל א"כ לא ירויח כלום אם יתפלל במוצאי ר"ח (דהא) [וה"ה] נמי אם התפלל במנחה בשבת י"ח שלמות ולא הזכיר של שבת נראה דלמ"ש לא יתפלל שתים דכבר התפלל י"ח ברכות ומיהו ברב אלפס לא משמע כן דאפי' היכא דאינו מרויח כלום מצריך להתפלל פעם אחרת וזה לשונו שכתב אהא דקאמר שמבדיל בראשונה ואינו מבדיל בשניה ואם לא הבדיל בראשונה והבדיל בשניה שניה עלתה לו ראשונה לא עלתה לו דאיבעי ליה לאקדומי תפלת שניה ברישא (דהכי) [דהיא] חובה וכיון דלא אבדיל ברישא ואבדיל בבתרייתא גלי דעתיה דהך בתרייתא היא חובה הלכך בעי למהדר ולצלויי זימנא אחריתי כדי להקדים חובת שעתיה ברישא ואי אבדיל בתרוייהו אף על גב דלא מיבעי ליה למעבד הכי לא מחוייב לאהדורי ואי לא אבדיל אפילו בחדא מנהון לא מהדרינן ליה דתניא טעה ולא הזכיר הבדלה בחונן הדעת אין מחזירין אותו מפני שיכול לאומרה על הכוס עכ"ל אלמא דמצריך להתפלל זימנא אחריתי אף על גב שלא יחזור ויתפלל פעם שניה יותר מבראשונה. כך היה נראה לה"ר משה מאלאוו"ר מתוך לשון האלפסי.

קשיא - תימה אמאי לא משני דמיירי קודם שהעשירו דאמרינן לקמן בפרק אין עומדין (דף לג.) העשירו קבעוה על הכוס וי"ל דלא אשכחן ברייתא דנשנית בין שתי תקנות.

יצחק תקן תפלת המנחה - ואף על גב דאמרינן (יומא כח:) צלותא דאברהם מכי שחרי כתלי וי"ל היינו אחר שתקנה יצחק.

ואין שיחה אלא תפלה שנאמר תפלה לעני כי יעטוף - תימה דבפ"ק דע"ז (ד' ז: וע"ש) מוכיח דשיחה [זו] תפלה מויצא יצחק לשוח בשדה י"ל דכיוצא בו מצינו במגילה (פ"ק ד' יג.) ויהי אומן את הדסה ואין הדסים אלא צדיקים דכתיב והוא עומד בין ההדסים ובפרק חלק (סנהדרין ד' צג.) הוא אומר להיפך.

יעקב תקן תפלת ערבית - תימה דאמר בפרק גיד הנשה (חולין ד' צא:) וילך חרנה כי מטי לחרן בעי למיהדר אמר אפשר שעברתי במקום וכו' אלמא דהתם מוכח דהתפלל ערבית ביום מאחר שהתפלל כבר והוה דעתיה למהדר וקשה למתניתין דפרק קמא דקאמר שאינו זמן תפלה עד צאת הכוכבים ולפי מה שפירשנו דקי"ל כר' יהודה דאמר עד פלג המנחה ניחא ויפה מנהג שלנו דאדרבה טוב להתפלל מבעוד יום קצת.

עד פלג המנחה - תימה מנא ליה הא בשלמא עד תשע שעות ומחצה דעד אותו זמן הוי תפלת המנחה ניחא דהיינו מנחה קטנה אבל הא מנא ליה וי"ל דר' יהודה ס"ל דתפלה כנגד קטרת תקנוה דכתיב תכון תפלתי קטרת לפניך (תהלים קמא).

איבעיא להו עד ועד בכלל וכו' - תימה דאמר בנדה פרק הרואה כתם (ד' נח:) כל שיעורי חכמים להחמיר חוץ מכגריס של כתמים אלמא עד ולא עד בכלל וי"ל אי אמרי' עד ועד בכלל יש בו גם חומרא שיתפלל ולא אמרי' עבר זמנו בטל קרבנו ואפי' במזיד.

# דף כז עמוד א

|  |  |
| --- | --- |
| היינו רבנן! | היינו רבנן - דקא סלקא דעתך, רבי יהודה פלג אחרון של מנחה אחרונה קאמר. |
| אלא מאי? עד ולא עד בכלל - אימא סיפא: "ושל מוספין כל היום, רבי יהודה אומר: עד שבע שעות". ותניא: היו לפניו שתי תפלות, אחת של מוסף ואחת של מנחה - מתפלל של מנחה ואחר כך של מוסף, שזו תדירה וזו אינה תדירה; רבי יהודה אומר: מתפלל של מוסף ואחר כך של מנחה, שזו עוברת וזו אינה עוברת. אי אמרת בשלמא עד ועד בכלל - היינו דמשכחת להו שתי תפלות בהדי הדדי; אלא אי אמרת עד ולא עד בכלל - היכי משכחת להו שתי תפלות בהדי הדדי? כיון דאתיא לה של מנחה אזלא לה של מוספין! | מתפלל של מנחה וכו' - רבנן לטעמייהו, דאמרי: תפלת המוספים כל היום, כמו של מנחה, הלכך תדיר קודם, ורבי יהודה לטעמיה דאמר מוספין עד שבע שעות ותו לא, והויא לה מצוה עוברת, ושל מנחה יש לה עוד שהות עד פלג המנחה.  שתי תפלות בהדי הדדי - חצי האחרון של שעה שביעית הוא זמן לשתיהן, דהא אמר מנחה גדולה משש שעות ומחצה ולמעלה.  היכי משכחת לה - הרי עבר זמן המוספים משעברה שעה ששית. |
| אלא מאי, עד ועד בכלל? קשיא רישא: מאי איכא בין רבי יהודה לרבנן?  מי סברת דהאי פלג מנחה פלג אחרונה [=חצי אחרון] קאמר? פלג ראשונה [=חצי ראשון] קאמר, והכי קאמר: אימת נפיק פלג ראשונה ועייל פלג אחרונה? מכי נפקי אחת עשרה שעות חסר רביע. | **פלג ראשונה** - של מנחה אחרונה ועד בכלל; ואף על גב דתנא יהב סימנא לפלג אחרונה דקתני: איזו פלג מנחה מאחת עשרה שעות חסר רביע, הכי קאמר כו'. |
| אמר רב נחמן: אף אנן נמי תנינא, רבי יהודה בן בבא העיד חמשה דברים: (1) שממאנין את הקטנה, (2) ושמשיאין את האשה על פי עד אחד, (3) ועל תרנגול שנסקל בירושלים על שהרג את הנפש, (4) ועל יין בן ארבעים יום שנתנסך על גבי המזבח, (5) ועל תמיד של שחר שקרב בארבע שעות. שמע מינה: עד ועד בכלל, שמע מינה. | אף אנן נמי תנינא - לרבי יהודה עד ועד בכלל.  שממאנין את הקטנה - קטנה שהשיאתה אמה לאחר מיתת אביה, דמדאורייתא אין קדושיה כלום; שהרי קטנה אינה בת דעת, ואת אמה לא זכתה תורה להיות לה כח לקדשה אלא לאב, שנאמר את בתי נתתי לאיש הזה (דברים כ"ב), ומיהו, רבנן תקינו לה קדושין להצריכה מיאון, כדי שישאוה ולא תצא לזנות, לפיכך, אם מיאנה לאחר זמן ואמרה אי אפשי בו - יוצאת ומותרת לכל אדם, ואינה צריכה הימנו גט, והעיד רבי יהודה בן בבא שפעמים שמצוה על בית דין ללמדה שתמאן בו, כגון: שני אחים נשואין שתי אחיות יתומות, אחת גדולה וקדושיה קדושי תורה ואחת קטנה שאין קדושיה אלא מדרבנן, ומת בעלה של גדולה בלא בנים ונפלה לפני אחיו ליבום, ונמצאת זקוקה לו מן התורה, וזיקה זו אוסרת את אשתו עליו משום אחות זקוקה שהיא כאחות אשתו, ואמר רבי אליעזר במסכת יבמות (דף ק"ט א): מלמדין קטנה זו שתמאן בבעלה, ותעקור קדושיה למפרע, ותעשה כל בעילותיה כאלו הן של זנות כדי להתיר את בעלה ליבם את אחותה, דתנן: נושאין על האנוסה ועל המפותה (יבמות דף צ"ז א) - והעיד רבי יהודה בן בבא ביום שנשנית עדיות שהלכה כרבי אליעזר.  על פי עד אחד - שאמר לה: מת בעלך במדינת הים (יבמות דף קכ"ב א).  שנסקל תרנגול - שניקר קדקדו של תינוק במקום שהמוח רופף, וניקב את מוחו, וסקלוהו כמשפט שור שנגח את האדם, דכתיב השור יסקל (שמות כ"א) וגמרינן בגזרה שוה שור שור משבת, לעשות כל בהמה חיה ועוף כשור (בבא קמא דף נ"ד ב).  ועל יין בן ארבעים יום - שיצא מכלל יין מגתו, ובא לכלל יין גמור וקרינן ביה נסך שכר (במדבר כ"ח).  **בארבע שעות** - ותו לא, אלמא כרבי יהודה סבירא ליה, וקאמר בארבע שעות; אלמא לרבי יהודה עד ועד בכלל. |
| אמר רב כהנא: הלכה כרבי יהודה, הואיל ותנן בבחירתא [=במסכת עדויות] כוותיה. | הלכה כרבי יהודה - דמתניתין, דאין תמיד של שחר קרב לאחר ארבע שעות, והוא הדין לתפלה.  בבחירתא - עדיות קרי בחירתא, שהלכה כאותן עדיות. |

### זמן לקיטת המן

|  |  |
| --- | --- |
| [=ציטוט מהמשנה בעדויות שהובאה לעיל:] ועל תמיד של שחר שקרב בארבע שעות.  מאן תנא להא, דתנן:  +שמות ט"ז+ "וחם השמש ונמס - בארבע שעות". אתה אומר בארבע שעות, או אינו אלא בשש שעות? כשהוא אומר: +בראשית י"ח+ כחם היום - הרי שש שעות אמור, הא מה אני מקיים וחם השמש ונמס? בארבע שעות.  מני? לא רבי יהודה ולא רבנן.  אי רבי יהודה - עד ארבע שעות נמי צפרא הוא!  אי רבנן - עד חצות נמי צפרא הוא! | כשהוא אומר כחום היום הרי שש שעות אמור - כלומר: מצינו במקום אחר ששינה הכתוב בלשונו ואמר והוא יושב פתח האוהל כחום היום, ולא אמר כחום השמש אלא היום; משמע כל המקומות חמין בין חמה בין צל - הוא מדבר בשעה ששית.  הא מה אני מקיים וחם השמש - דמשמע: השמש חם והצל צונן.  בארבע שעות - דאילו קודם ארבע שעות, אף השמש צונן.  מני - הא דמשמע דארבע לאו בקר הוא, דהא כתיב וילקטו אותו בבקר בבקר וחם השמש ונמס הנותר, ומדמוקי ונמס בארבע שעות מכלל דלאו זמן לקיטה הוא, ולאו בקר מיקרי.  **ארבע שעות נמי צפרא הוא** - דהא אמרת עד ועד בכלל, וגבי תמיד כתיב תעשה בבקר. |
| אי בעית אימא: רבי יהודה, אי בעית אימא: רבנן.  אי בעית אימא רבנן - אמר קרא: בבקר בבקר - חלקהו לשני בקרים;  ואי בעית אימא רבי יהודה, האי בקר יתירא - להקדים לו שעה אחת. | לשני בקרים - שלא היו לוקטים אלא בשלש שעות ראשונות, שהוא בקר ראשון.  כשהוא אומר כחום היום הרי שש שעות אמור - כלומר: מצינו במקום אחר ששינה הכתוב בלשונו ואמר והוא יושב פתח האוהל כחום היום, ולא אמר כחום השמש אלא היום; משמע כל המקומות חמין בין חמה בין צל - הוא מדבר בשעה ששית.  הא מה אני מקיים וחם השמש - דמשמע: השמש חם והצל צונן.  בארבע שעות - דאילו קודם ארבע שעות, אף השמש צונן.  מני - הא דמשמע דארבע לאו בקר הוא, דהא כתיב וילקטו אותו בבקר בבקר וחם השמש ונמס הנותר, ומדמוקי ונמס בארבע שעות מכלל דלאו זמן לקיטה הוא, ולאו בקר מיקרי.  ארבע שעות נמי צפרא הוא - דהא אמרת עד ועד בכלל, וגבי תמיד כתיב תעשה בבקר.  לשני בקרים - שלא היו לוקטים אלא בשלש שעות ראשונות, שהוא בקר ראשון. |
| דכולא עלמא מיהא "וחם השמש ונמס בארבע שעות", מאי משמע?  אמר רבי אחא בר יעקב, אמר קרא: "וחם השמש ונמס", איזו היא שעה שהשמש חם והצל צונן? הוי אומר בארבע שעות. |  |

### הלכה בסוף זמן מנחה

|  |  |
| --- | --- |
| [=ציטוט המשנה:] תפלת המנחה עד הערב וכו'. [=רבי יהודה אומר: עד פלג המנחה].  אמר ליה רב חסדא לרב יצחק: התם אמר רב כהנא "הלכה כרבי יהודה הואיל ותנן בבחירתא כוותיה", הכא מאי?  אישתיק ולא אמר ליה ולא מידי. | התם אמר רב כהנא - גבי תפלת השחר. |
| אמר רב חסדא: נחזי אנן, מדרב מצלי של שבת בערב שבת מבעוד יום - שמע מינה הלכה כרבי יהודה. [=שזמן תפילת מנחה מסתיים כבר בפלג המנחה, ולכן אפשר להתפלל ערבית]. | של שבת בערב שבת - שקבל עליו שבת מבעוד יום.  שמע מינה - כרבי יהודה סבירא להו, דאמר מפלג המנחה אזיל ליה זמן תפלת המנחה ועייל ליה זמן תפלת ערבית. |
| אדרבה, מדרב הונא ורבנן לא הוו מצלו עד אורתא, שמע מינה אין הלכה כרבי יהודה!  השתא דלא אתמר הלכתא לא כמר ולא כמר, דעבד כמר - עבד, ודעבד כמר - עבד. |  |
| רב איקלע לבי גניבא [=תלמידו] וצלי של שבת בערב שבת, והוה מצלי רבי ירמיה בר אבא לאחוריה דרב, וסיים רב ולא פסקיה לצלותיה דרבי ירמיה [=לא עבר לפניו, אלא עמד במקומו].  שמע מינה תלת: (1) שמע מינה מתפלל אדם של שבת בערב שבת, (2) ושמע מינה מתפלל תלמיד אחורי רבו, (3) ושמע מינה אסור לעבור כנגד המתפללין.  מסייע ליה לרבי יהושע בן לוי, דאמר רבי יהושע בן לוי: אסור לעבור כנגד המתפללין. | ולא פסקיה לצלותיה - כלומר: לא הפסיק בין רבי ירמיה ולכותל, לעבור לפניו ולישב במקומו, אלא עמד על עמדו. |
| איני? והא רבי אמי ורבי אסי חלפי!  רבי אמי ורבי אסי חוץ לארבע אמות הוא דחלפי. |  |

### תפילה מאחורי רבו

|  |  |
| --- | --- |
| ורבי ירמיה היכי עביד הכי [=להתפלל מאחורי רבו]? והא אמר רב יהודה אמר רב: לעולם אל יתפלל אדם |  |

## תוספות מסכת ברכות דף כז עמוד א

תא שמע ושל מוספין כל היום ורבי יהודה אומר עד שבע שעות ותניא היו לפניו וכו' - ולא גרסי' אימא סיפא ושל וכו' שאינו במשנה שדברי רבי יהודה שאמר עד שבע שעות אינו במשנה ויש ספרים שהגיהו אותו במשנה ומיהו בכל הספרים הישנים אינו. וא"ת ורבי למה לא הזכיר אותו במשנה וי"ל משום דלא ס"ל כוותיה בהא דאמר עד שבע שעות אבל בהא דקאמר עד ארבע שעות ס"ל כוותיה משום דתנן בבחירתא כוותיה ובההיא דפלג המנחה נמי משום דאמרינן לקמן דעבד כמר עבד ודעבד כמר עבד דהכי פירושא דעבד כר' יהודה (עבד) דאמר מפלג המנחה ליליא הוא עבד ומשום הכי מנחה לא אבל אין לפרש הכל בתפלת המנחה ועבד כרבי יהודה שהתפלל מנחה קודם פלג דפשיטא דרבנן מודו בשיעורו דרבי יהודה.

דרב צלי של שבת בע"ש - תימה דהא אמרינן בפרק במה מדליקין (ד' כג:) ובלבד שלא יקדים ושלא יאחר. ויש לומר דהתם בשאינו מקבל עליו שבת מיד אבל הכא מיירי שמקבל עליו שבת מיד הלכך לא הויא הקדמה וטעמא משום דס"ל כרבי יהודה וכן הנך דלקמן שהתפללו של מ"ש בשבת היינו משום דסבירא להו כרבי יהודה לענין תפלת הערב שהיא שעה ורביע קודם הלילה אעפ"כ [אין] אסור לעשות מלאכה במ"ש מיד לאחר פלג המנחה וכן לענין תוספת שבת (וט' באב) וי"ה דקי"ל שהוא מן התורה אם כן לא צריך שיעור גדול כל כך.

# דף כז עמוד ב

|  |  |
| --- | --- |
| לא כנגד רבו ולא אחורי רבו. ותניא רבי אליעזר אומר: המתפלל אחורי רבו, והנותן שלום לרבו, והמחזיר שלום לרבו, והחולק על ישיבתו של רבו, והאומר דבר שלא שמע מפי רבו - גורם לשכינה שתסתלק מישראל!  שאני רבי ירמיה בר אבא, דתלמיד חבר הוה.  והיינו דקאמר ליה רבי ירמיה בר אבא לרב [=באותו יום שהתפלל רב של שבת בערב שבת]: מי בדלת [=ממלאכה לאחר שקיבלת שבת]? אמר ליה: אין, בדילנא. ולא אמר: "מי בדיל מר?" | כנגד רבו - אצל רבו, ומראה כאילו הם שוים.  אחורי רבו - נמי יוהרא הוא.  שלום לרבו - כשאר כל אדם שלום עליך ולא אמר לו שלום עליך רבי.  **והיינו דקאמר ליה** - אותו היום שהתפלל רב של שבת בערב שבת אמר ליה רבי ירמיה: מי בדלת מן המלאכה הואיל וקבלת עליך שבת בתפלתך.  **ולא אמר ליה מי בדיל מר** - שמע מינה: תלמיד חבר הוי ליה. |

### מלאכה לאחר תפילת שבת מוקדמת

|  |  |
| --- | --- |
| ומי בדיל?  והאמר רבי אבין: פעם אחת התפלל רבי של שבת בערב שבת, ונכנס למרחץ ויצא ושנה לן פרקין ועדיין לא חשכה! [=והרי אסור להכנס למרחץ בשבת מגזרת חכמים]  אמר רבא: ההוא דנכנס להזיע [=ולא נתן עליו מים], וקודם גזירה הוה. | לבית המרחץ - סלקא דעתך - לאחר שגזרו על הזיעה ועל הרחיצה בשבת, כדאמרינן במסכת שבת בפרק כירה שהסיקוה (דף מ' א'), אלמא: אף על גב דצלי, לא בדיל מאיסורי שבת.  אמר רבא להזיע - נכנס להזיע מחמת חום בית המרחץ, ולא נתן עליו מים.  וקודם גזרה - עד שלא גזרו על הזיעה, ובכל דוכתא דאמרינן כדאמר רבא להזיע כו' - מהכא אמרינן. |
| איני? והא אביי שרא ליה לרב דימי בר ליואי לכברויי [=לעשן בגפרית] סלי!  ההוא טעותא הואי [=קיבל שבת בטעות, שהיה סבור שכבר חשכה ואחר כך זרחה השמש]. | לכברויי סלי - לעשן אותן בגפרית לאחר שהתפלל של שבת בערב שבת.  טעותא הואי - לא קבל עליו תוספת שבת משעת תפלה מדעת, אלא יום המעונן היה וכסבור חשכה ואחר כך זרחה חמה. |
| וטעותא מי הדרא? והא אמר אבידן: פעם אחת נתקשרו שמים בעבים, כסבורים העם לומר חשכה הוא, ונכנסו לבית הכנסת והתפללו של מוצאי שבת בשבת, ונתפזרו העבים וזרחה החמה, ובאו ושאלו את רבי, ואמר: הואיל והתפללו - התפללו!  שאני צבור, דלא מטרחינן להו. | הואיל והתפללו התפללו - ולא הצריכם להתפלל משתחשך, אלמא: תפלה היא; ואף על פי שלא הותרו במלאכה, התם הוא דלא לעבור על דברי תורה, אבל לענין תוספת אף על גב דבטעות הוה, תוספת הוא על ידי תפלה, הואיל ואמר תפלה קבלה היא. |

### קידוש בהקדמת השבת

|  |  |
| --- | --- |
| אמר רבי חייא בר אבין: רב צלי של שבת בערב שבת, רבי יאשיה מצלי של מוצאי שבת בשבת.  רב צלי של שבת בערב שבת. אומר קדושה על הכוס, או אינו אומר קדושה על הכוס?  תא שמע: דאמר רב נחמן אמר שמואל: מתפלל אדם של שבת בערב שבת ואומר קדושה על הכוס.  והלכתא כוותיה. |  |

### הבדלה בהוצאה מוקדמת של השבת

|  |  |
| --- | --- |
| [=לעיל אמר רבי חייא בר אבין ש]רבי יאשיה מצלי של מוצאי שבת בשבת.  אומר הבדלה על הכוס, או אינו אומר הבדלה על הכוס?  תא שמע דאמר רב יהודה אמר שמואל: מתפלל אדם של מוצאי שבת בשבת, ואומר הבדלה על הכוס. |  |
| אמר רבי זירא אמר רבי אסי אמר רבי אלעזר אמר רבי חנינא אמר רב: בצד עמוד זה התפלל רבי ישמעאל ברבי יוסי של שבת בערב שבת.  כי אתא עולא, אמר: בצד תמרה הוה ולא בצד עמוד הוה, ולא רבי ישמעאל ברבי יוסי הוה אלא רבי אלעזר ברבי יוסי הוה, ולא של שבת בערב שבת הוה, אלא של מוצאי שבת בשבת הוה. |  |

### תפילת ערבית רשות או חובה

|  |  |
| --- | --- |
| [=ציטוט המשנה:] תפלת הערב אין לה קבע.  מאי אין לה קבע? אילימא דאי בעי מצלי כוליה ליליא - ליתני "תפלת הערב כל הלילה"!  אלא מאי "אין לה קבע"? כמאן דאמר: תפלת ערבית רשות. דאמר רב יהודה אמר שמואל: תפלת ערבית, רבן גמליאל אומר: חובה, רבי יהושע אומר: רשות. |  |
| אמר אביי: הלכה כדברי האומר חובה.  ורבא אמר: הלכה כדברי האומר רשות. |  |

### העברת רבן גמליאל מנשיאותו וחזרתו

|  |  |
| --- | --- |
| תנו רבנן:  מעשה בתלמיד אחד שבא לפני רבי יהושע, אמר לו: תפלת ערבית רשות או חובה?  אמר ליה: רשות.  בא לפני רבן גמליאל, אמר לו: תפלת ערבית רשות או חובה?  אמר לו: חובה.  אמר לו: והלא רבי יהושע אמר לי רשות!  אמר לו: המתן עד שיכנסו בעלי תריסין לבית המדרש.  כשנכנסו בעלי תריסין, עמד השואל ושאל: תפלת ערבית רשות או חובה?  אמר לו רבן גמליאל: חובה.  אמר להם רבן גמליאל לחכמים: כלום יש אדם שחולק בדבר זה?  אמר ליה רבי יהושע: לאו.  אמר לו: והלא משמך אמרו לי רשות!  אמר ליה: יהושע, עמוד על רגליך ויעידו בך!  עמד רבי יהושע על רגליו ואמר: אלמלא אני חי והוא מת - יכול החי להכחיש את המת, ועכשיו שאני חי והוא חי - היאך יכול החי להכחיש את החי?  היה רבן גמליאל יושב ודורש, ורבי יהושע עומד על רגליו, עד שרננו כל העם ואמרו לחוצפית התורגמן: עמוד! ועמד. | בעלי תריסין - חכמים המנצחים זה את זה בהלכה.  היאך יכול החי להכחיש את החי - על כרחי אני צריך להודות שאמרתי לו רשות.  התורגמן - שהיה עומד לפני רבן גמליאל ומשמיע לרבים את הדרשה מפי רבן גמליאל.  עמוד - שתוק. |
| אמרי: עד כמה נצעריה [=לרבי יהושע] וניזיל? בראש השנה אשתקד צעריה [=שגזר עליו שיבוא אצלו רבי יהושע ביום כפור שלפי חשבונו], בבכורות במעשה דרבי צדוק צעריה, הכא נמי צעריה, תא ונעבריה! | אשתקד - שנה שעברה.  בראש השנה - במסכת ראש השנה (דף כ"ה א), שאמר לו: גוזר אני עליך שתבא אצלי במקלך ובמעותיך ביום הכפורים שחל להיות בחשבונך.  בבכורות - במסכת בכורות (דף לו א').  במעשה דרבי צדוק - בבכורות הוא, רבי צדוק הוה ליה בוכרא, ואמר ליה רבן גמליאל לרבי יהושע: עמוד על רגליך כו' כי הכא.  תא ונעבריה - בואו ונעביר אותו מן הנשיאות. |
| מאן נוקים ליה?  נוקמיה לרבי יהושע? בעל מעשה הוא!  נוקמיה לרבי עקיבא? דילמא עניש ליה, דלית ליה זכות אבות.  אלא נוקמיה לרבי אלעזר בן עזריה, דהוא חכם והוא עשיר והוא עשירי לעזרא. הוא חכם - דאי מקשי ליה מפרק ליה, והוא עשיר - דאי אית ליה לפלוחי לבי קיסר אף הוא אזל ופלח, והוא עשירי לעזרא - דאית ליה זכות אבות ולא מצי עניש ליה.  אתו ואמרו ליה: ניחא ליה למר דליהוי ריש מתיבתא?  אמר להו: איזיל ואימליך באינשי ביתי. אזל ואמליך בדביתהו.  אמרה ליה: | בעל מעשה הוא - והוה ליה לרבן גמליאל צערא טפי.  לית ליה זכות אבות - ודילמא עניש ליה רבן גמליאל.  מעברין לך - יורידוך מן הנשיאות בשביל אחר. |

## תוספות מסכת ברכות דף כז עמוד ב

ולא אחורי רבו - פירש רש"י משום יוהרא. ויש מפרש שנראה כמשתחוה לרבו.

והנותן שלום לרבו והמחזיר שלום - פירוש כשאר בני אדם שאינו אומר שלום עליך רבי והיינו דאמרינן (ב"ק דף עג:) כדי שאילת תלמיד לרב אי נמי ההוא לכתחלה קאמר ובתלמיד חבר דשרי ככל הני דלקמן.

הואיל והתפללו וכו' - הכא נמי נימא לענין חומרא ואמאי שרי ליה ובקונטרס פי' בפנים אחר.

שאני צבור - אף על גב דלא מטא זמן אין איסורה איסור בעשיית מלאכה אף על גב דטעותא הוא.

צלי של מוצאי שבת וכו' - יש לומר דהכא מיירי שיש לו צורך מצוה לעשות במוצאי שבת, כגון ללכת למול תינוק ולא יהיה לו יין להבדלה אם לא יקדים. דודאי צריך להוסיף מחול על הקדש דאורייתא. אבל בחנם לא. ופשיטא שלא היו ממהרים להבדיל ולהתפלל של מוצאי שבת בשבת דגם במלאכה אסור עם חשיכה.

הלכה כדברי האומר רשות - לאו דוקא רשות אלא כדפרישית לעיל (ד' כו.) ולכך נקרא רשות לבטלה עבור מצוה אחרת העוברת.

והלכתא כוותיה דרב - ונראה דלכך תקנו פסוקים וקדיש בין גאולה לתפלה דרשות היא [ע' תוס' לעיל דף ד: ד"ה דאמר ר"י].

# דף כח עמוד א

|  |  |
| --- | --- |
| דלמא מעברין לך?  אמר לה: [לשתמש אינש] יומא חדא בכסא דמוקרא ולמחר ליתבר.  אמרה ליה: לית לך חיורתא.  ההוא יומא בר תמני סרי שני הוה, אתרחיש ליה ניסא ואהדרו ליה תמני סרי דרי חיורתא. היינו דקאמר רבי אלעזר בן עזריה: הרי אני כבן שבעים שנה, ולא בן שבעים שנה. | הכי גרסינן - דלמא מעברין לך.  אמר לה: יומא חדא בכסא דמוקרא ולמחר ליתבר - ולא גרסינן מעלין בקדש.  כסא דמוקרא - כוס זכוכית יקרה שקורין לה בלשון ישמעאל ערקי"א, ואומרים בני אדם במשל הדיוט: יום אחד ישתמש בו בעליו ויתכבד בו, ואם ישבר - ישבר.  לית לך חיורתא - אין לך שערות לבנות של זקנה, ונאה לדרשן להיות זקן.  שמונה עשר דרי חיורתא - שמונה עשרה שורות של זקנה. |
| תנא: אותו היום סלקוהו לשומר הפתח ונתנה להם רשות לתלמידים ליכנס. שהיה רבן גמליאל מכריז ואומר: כל תלמיד שאין תוכו כברו - לא יכנס לבית המדרש.  ההוא יומא אתוספו כמה ספסלי.  אמר רבי יוחנן: פליגי בה אבא יוסף בן דוסתאי ורבנן, חד אמר: אתוספו ארבע מאה ספסלי; וחד אמר: שבע מאה ספסלי.  הוה קא חלשא דעתיה דרבן גמליאל, אמר: דלמא חס ושלום מנעתי תורה מישראל.  אחזו ליה בחלמיה חצבי חיורי דמליין קטמא.  ולא היא, ההיא ליתובי דעתיה הוא דאחזו ליה. | קא חלשא דעתיה דרבן גמליאל - כשראה שנתוספו היום תלמידים רבים, והיה דואג שלא יענש במה שמנעם בימיו מלבא.  דמליין קטמא - כלומר: אף אלו אינם ראויים. |
| תנא: עדיות בו ביום נשנית, וכל היכא דאמרינן בו ביום - ההוא יומא הוה. ולא היתה הלכה שהיתה תלויה בבית המדרש שלא פירשוה.  ואף רבן גמליאל לא מנע עצמו מבית המדרש אפילו שעה אחת, דתנן: בו ביום בא יהודה גר עמוני לפניהם בבית המדרש, אמר להם: מה אני לבא בקהל? אמר לו רבן גמליאל: אסור אתה לבא בקהל; אמר לו רבי יהושע: מותר אתה לבא בקהל. אמר לו רבן גמליאל: והלא כבר נאמר: +דברים כ"ג+ לא יבא עמוני ומואבי בקהל ה'! אמר לו רבי יהושע: וכי עמון ומואב במקומן הן יושבין? כבר עלה סנחריב מלך אשור ובלבל את כל האומות, שנאמר: +ישעיהו י'+ ואסיר גבלות עמים ועתודותיהם שושתי ואוריד כאביר יושבים, וכל דפריש - מרובא פריש. אמר לו רבן גמליאל: והלא כבר נאמר: +ירמיהו מ"ט+ ואחרי כן אשיב את שבות בני עמון נאם ה' - וכבר שבו. אמר לו רבי יהושע: והלא כבר נאמר: +עמוס ט'+ ושבתי את שבות עמי ישראל - ועדיין לא שבו. מיד התירוהו לבא בקהל. | תלויה - בספק, שלא פירשוה, מתוך שרבו התלמידים רב החדוד והפלפול. |
| אמר רבן גמליאל: הואיל והכי הוה, איזיל ואפייסיה לרבי יהושע.  כי מטא לביתיה, חזינהו לאשיתא דביתיה דמשחרן.  אמר לו: מכותלי ביתך אתה ניכר שפחמי אתה.  אמר לו: אוי לו לדור שאתה פרנסו, שאי אתה יודע בצערן של תלמידי חכמים במה הם מתפרנסים ובמה הם נזונים.  אמר לו: נעניתי לך, מחול לי!  לא אשגח ביה.  עשה בשביל כבוד אבא!  פייס. | לאשיתא דביתיה דמשחרן - כותלי ביתו של רבי יהושע שהיו שחורות.  שפחמי אתה - עושה פחמים, ויש אומרים: נפח.  נעניתי לך - דברתי למולך יותר מן הראוי. |
| אמרו: מאן ניזיל ולימא להו לרבנן?  אמר להו ההוא כובס: אנא אזילנא.  שלח להו רבי יהושע לבי מדרשא: מאן דלביש מדא [=הרגיל ללבוש המעיל] ילבש מדא [=כלומר: הרגיל בנשיאות יהיה נשיא], ומאן דלא לביש מדא יימר ליה למאן דלביש מדא שלח מדך ואנא אלבשיה?  אמר להו רבי עקיבא לרבנן: טרוקו גלי, דלא ליתו עבדי דרבן גמליאל ולצערו לרבנן.  אמר רבי יהושע: מוטב דאיקום ואיזיל אנא לגבייהו.  אתא, טרף אבבא.  אמר להו: מזה בן מזה יזה, ושאינו לא מזה ולא בן מזה יאמר למזה בן מזה: מימיך מי מערה ואפרך אפר מקלה?  אמר לו רבי עקיבא: רבי יהושע, נתפייסת? כלום עשינו אלא בשביל כבודך! למחר אני ואתה נשכים לפתחו. | דלביש מדא - הרגיל ללבוש המעיל ילבש, כלומר: הרגיל בנשיאות יהיה נשיא.  מזה בן מזה - כהן בן כהן, יזה את מי חטאת.  אפר מקלה - אפר הקלוי בתנורים ובכירות, כלומר: אפר סתם. |
| אמרי: היכי נעביד?  נעבריה - גמירי: מעלין בקדש ואין מורידין!  נדרוש מר חדא שבתא ומר חדא שבתא - אתי לקנאויי!  אלא: לדרוש רבן גמליאל תלתא שבתי, ורבי אלעזר בן עזריה חדא שבתא.  והיינו דאמר מר: שבת של מי היתה - של רבי אלעזר בן עזריה היתה.  ואותו תלמיד [=ששאל האם תפילת ערבית רשות או חובה] - רבי שמעון בן יוחאי הוה. | שבת של מי היתה - במסכת חגיגה.  ואותו תלמיד - ששאל תפלת ערבית רשות או חובה רבי שמעון בן יוחאי הוא. |

### המאחר להתפלל מוסף

|  |  |
| --- | --- |
| [=ציטוט המשנה:] ושל מוספין כל היום.  אמר רבי יוחנן: ונקרא פושע. [=המאחר כל כך להתפלל מוסף]. | ונקרא פושע - המאחר כל כך. |

### מנחה ומוסף מה קודם

|  |  |
| --- | --- |
| תנו רבנן: היו לפניו שתי תפלות, אחת של מנחה ואחת של מוסף - מתפלל של מנחה ואחר כך מתפלל של מוסף, שזו תדירה וזו אינה תדירה.  רבי יהודה אומר: מתפלל של מוסף ואחר כך מתפלל של מנחה, שזו מצוה עוברת וזו מצוה שאינה עוברת. | **מתפלל של מנחה** - מאחר שהגיע זמנה, כדי להקדימה בתחלת זמנה, שלא יקרא פושע גם עליה.  **ואחר כך של מוספין** - הואיל ואיחר, זמנה אינו עובר, דהא אמרי רבנן ושל מוספים כל היום.  **שזו מצוה עוברת** - רבי יהודה לטעמיה, דאמר עד שבע שעות ותו לא. |
| אמר רבי יוחנן, הלכה: מתפלל של מנחה ואחר כך מתפלל של מוסף.  רבי זירא כי הוה חליש מגירסיה, הוה אזיל ויתיב אפתחא דבי רבי נתן בר טובי, אמר: כי חלפי רבנן אז איקום מקמייהו ואקבל אגרא.  נפק אתא רבי נתן בר טובי, אמר ליה: מאן אמר הלכה בי מדרשא?  אמר ליה: הכי אמר רבי יוחנן: אין הלכה כרבי יהודה דאמר: מתפלל אדם של מוסף ואחר כך מתפלל של מנחה.  אמר ליה: רבי יוחנן אמרה?  אמר ליה: אין.  תנא מיניה ארבעין זמנין.  אמר ליה: חדא היא לך [=זו ההלכה היחידה שלמדת משמו של רבי יוחנן], או חדת [=חדשה] היא לך?  אמר ליה: חדת היא לי, משום דמספקא לי ברבי יהושע בן לוי. [=סבור הייתי שרבי יהושע בן לוי אמרה]. | כי חלפי רבנן - תלמידים היוצאים מבית רבי נתן.  מאן אמר הלכה בי מדרשא - מי מבני הישיבה אמר בבית המדרש שהלכה כרבי יהודה.  **חדא היא לך או חדת היא לך** - אחת היא לך - שלא למדת דבר משמו של רבי יוחנן אלא זו בלבד, לכך חביבה היא לך; או חדשה היא לך, שהיית סבור שאחד מן האחרים אמרה.  הכי גרסינן: אמר ליה חדת היא לי דמספקא לי ברבי יהושע בן לוי - סבור הייתי שרבי יהושע בן לוי אמרה. |

|  |  |
| --- | --- |
| אמר רבי יהושע בן לוי: כל המתפלל תפלה של מוספין לאחר שבע שעות לרבי יהודה, עליו הכתוב אומר: [=צפניה פרק ג פסוק יח] "נוּגֵי מִמּוֹעֵד אָסַפְתִּי מִמֵּךְ הָיוּ [=מַשְׂאֵת עָלֶיהָ חֶרְפָּה]  מאי משמע דהאי נוגי לישנא דתברא הוא?  כדמתרגם רב יוסף: תברא אתי על שנאיהון דבית ישראל על דאחרו זמני מועדיא דבירושלים. | אמר רבי יהושע בן לוי - גרסינן, ולא גרסינן דאמר.  ממועד - מחמת שהעבירו מועדי התפלות והחגים, יהיו נוגים ואסופים וכלים. |
| אמר רבי אלעזר: כל המתפלל תפלה של שחרית לאחר ארבע שעות לרבי יהודה, עליו הכתוב אומר: "נוגי ממועד אספתי ממך היו".  מאי משמע דהאי נוגי לישנא דצערא הוא?  דכתיב: +תהלים קי"ט+ דלפה נפשי מתוגה.  רב נחמן בר יצחק אמר: מהכא: +איכה א'+ בתולותיה נוגות והיא מר לה. |  |

## תוספות מסכת ברכות דף כח עמוד א

ושל מוספין כל היום - הקשה הרב רבינו שמשון ז"ל דאמרי' בפרק תמיד נשחט (דף נח.) מוספין בשש בזיכין בשבע וכ"ת ה"מ למצוה אבל דיעבד כל יומא נמי זמניה הוא הרי בתמורה (פ"ב ד' יד) משמע שהמוספין היו נשחטין עם התמיד ונקטרין עמו. ותירץ דהתם מיירי בשבת.

הלכה מתפלל של מנחה ואח"כ מתפלל של מוסף - מכאן יש ליזהר ביוה"כ להתפלל תפלת שחרית קודם שש שעות ומחצה דהיינו קודם שיגיע שעת המנחה דאל"כ היו צריכין להתפלל תפלת המנחה קודם והר"י אומר דאינו צריך דהא דקאמר שיתפלל תפלת המנחה קודם היינו כשיש לו לעשות צרכיו שלא יוכל להתפלל תפלת המנחה בזמנה וצריך להתפלל שניהם מיד כגון שהיה לו לילך לסעודה גדולה כמו לנשואין ומתיירא שמא ימשוך בסעודתו או שישתכר אבל אם היה לו שהות להתפלל אחר תפלת מוסף תפלת המנחה בזמנה אין לו להקדים תפלת המנחה אלא יתפלל כסדר מוסף ואח"כ מנחה.

כדמתרגם רב יוסף על דאחרו זמני מועדיא - ואי משתעי ברגלים אין שייך לומר לשון איחור שהרי אין להם תשלומין אלא ע"כ בתפלה משתעי קרא.

# דף כח עמוד ב

### טעימה לפני מוסף ולפני מנחה

|  |  |
| --- | --- |
| רב אויא חלש ולא אתא לפרקא דרב יוסף [=שהיה דורש בשבת לפני תפילת מוסף].  למחר כי אתא, בעא אביי לאנוחי דעתיה דרב יוסף.  אמר ליה: מאי טעמא לא אתא מר לפרקא?  אמר ליה: דהוה חליש לבאי ולא מצינא.  אמר ליה: אמאי לא טעמת מידי ואתית?  אמר ליה: לא סבר לה מר להא דרב הונא? דאמר רב הונא: אסור לו לאדם שיטעום כלום קודם שיתפלל תפלת המוספין!  אמר ליה: איבעי ליה למר לצלויי צלותא דמוספין ביחיד, ולטעום מידי ולמיתי!  אמר ליה: ולא סבר לה מר להא דאמר רבי יוחנן: אסור לו לאדם שיקדים תפלתו לתפלת הצבור?  אמר ליה: לאו אתמר עלה: אמר רבי אבא: בצבור שנו [=אם הוא בבית הכנסת עם הצבור לא יקדים להתפלל]? | לא על לפרקא דרב יוסף - שהיה ראש הישיבה בפומבדיתא, והיה דורש בשבת קודם תפלת המוספין, ולאחר הדרשה היו הולכים לבית הכנסת ומתפללים תפלת המוספין.  בצבור שנו - אם הוא בבית הכנסת עם הצבור, לא יקדים להתפלל. |
| ולית הלכתא; לא כרב הונא ולא כרבי יהושע בן לוי;  כרב הונא - הא דאמרן [=שפסק רב הונא שאסור לטעום קודם מוסף],  כרבי יהושע בן לוי - דאמר רבי יהושע בן לוי: כיון שהגיע זמן תפלת המנחה, אסור לו לאדם שיטעום כלום קודם שיתפלל תפלת המנחה. |  |

### משנה: רבי נחוניא בן הקנה

|  |  |
| --- | --- |
| משנה.  רבי נחוניא בן הקנה היה מתפלל בכניסתו לבית המדרש וביציאתו תפלה קצרה.  אמרו לו: מה מקום לתפלה זו?  אמר להם: בכניסתי אני מתפלל שלא יארע דבר תקלה על ידי, וביציאתי אני נותן הודאה על חלקי. | משנה.  מה מקום - כלומר: מה טיבה. |

### נוסח תפילת בית המדרש בכניסה וביציאה

|  |  |
| --- | --- |
| גמרא.  תנו רבנן:  בכניסתו מהו אומר? יהי רצון מלפניך ה' אלהי שלא יארע דבר תקלה על ידי, ולא אכשל בדבר הלכה וישמחו בי חברי, ולא אומר על טמא טהור ולא על טהור טמא, ולא יכשלו חברי בדבר הלכה ואשמח בהם.  ביציאתו מהו אומר? מודה אני לפניך ה' אלהי ששמת חלקי מיושבי בית המדרש ולא שמת חלקי מיושבי קרנות, שאני משכים והם משכימים - אני משכים לדברי תורה והם משכימים לדברים בטלים. אני עמל והם עמלים - אני עמל ומקבל שכר והם עמלים ואינם מקבלים שכר. אני רץ והם רצים - אני רץ לחיי העולם הבא, והם רצים לבאר שחת. | גמרא.  ולא אכשל - וישמחו חברי על כשלוני, הרי רעות שתים, שיבאו על ידי שאגרום להם שיענשו.  מיושבי קרנות - חנוונים, או עמי הארץ, שעוסקים בדבר שיחה. |

### דברי חכמים לפני מיתתם

|  |  |
| --- | --- |
| תנו רבנן:  כשחלה רבי אליעזר, נכנסו תלמידיו לבקרו.  אמרו לו: רבינו, למדנו אורחות חיים ונזכה בהן לחיי העולם הבא.  אמר להם: הזהרו בכבוד חבריכם, ומנעו בניכם מן ההגיון, והושיבום בין ברכי תלמידי חכמים, וכשאתם מתפללים - דעו לפני מי אתם עומדים, ובשביל כך תזכו לחיי העולם הבא. | מההגיון - לא תרגילום במקרא יותר מדאי, משום דמשכא. לשון אחר: משיחת ילדים.  דעו לפני מי וכו' - כדי שתתפללו ביראה ובכוונה. |
| וכשחלה רבי יוחנן בן זכאי, נכנסו תלמידיו לבקרו. כיון שראה אותם התחיל לבכות.  אמרו לו תלמידיו: נר ישראל, עמוד הימיני, פטיש החזק, מפני מה אתה בוכה?  אמר להם: אילו לפני מלך בשר ודם היו מוליכין אותי, שהיום כאן ומחר בקבר, שאם כועס עלי - אין כעסו כעס עולם, ואם אוסרני - אין איסורו איסור עולם, ואם ממיתני - אין מיתתו מיתת עולם, ואני יכול לפייסו בדברים ולשחדו בממון - אף על פי כן הייתי בוכה. ועכשיו שמוליכים אותי לפני מלך מלכי המלכים הקדוש ברוך הוא, שהוא חי וקיים לעולם ולעולמי עולמים, שאם כועס עלי - כעסו כעס עולם, ואם אוסרני - איסורו איסור עולם, ואם ממיתני - מיתתו מיתת עולם, ואיני יכול לפייסו בדברים ולא לשחדו בממון; ולא עוד, אלא שיש לפני שני דרכים, אחת של גן עדן ואחת של גיהנם, ואיני יודע באיזו מוליכים אותי - ולא אבכה?  אמרו לו: רבינו, ברכנו!  אמר להם: יהי רצון שתהא מורא שמים עליכם כמורא בשר ודם.  אמרו לו תלמידיו: עד כאן?  אמר להם: ולואי! תדעו, כשאדם עובר עבירה אומר: שלא יראני אדם.  בשעת פטירתו, אמר להם: פנו כלים מפני הטומאה, והכינו כסא לחזקיהו מלך יהודה שבא. | עמוד הימיני - שני עמודים העמיד שלמה באולם, שם הימני יכין ושם השמאלי בועז (מלכים א' ז'), הימיני לעולם חשוב.  פטיש - המפוצץ, פי"ק +מקבת, פטיש+ בלע"ז.  אוסרני - חובש אותי.  מיתת עולם - לעולם הבא.  הייתי בוכה - מאימת משפטו, אם לדין מוליכין אותי לפניו.  עד כאן - בתמיה, כלומר: ולא יותר ממורא בשר ודם?  ולואי - שיהא כמורא בשר ודם, שאם כן תחדלו מעבירות הרבה.  עבירה - בסתר, ממורא הבריות, ויודע שהכל הוא גלוי להקדוש ברוך הוא, ואינו מניח בכך.  מפני הטומאה - טומאת אהל המת בכל הבית.  לחזקיהו שבא - אלי ללוותי. |

### משנה: נוסח תפילת עמידה

|  |  |
| --- | --- |
| משנה.  רבן גמליאל אומר: בכל יום ויום מתפלל אדם שמנה עשרה.  רבי יהושע אומר: מעין שמונה עשרה.  רבי עקיבא אומר: אם שגורה תפלתו בפיו - מתפלל שמונה עשרה, ואם לאו - מעין שמונה עשרה. | משנה.  מעין שמנה עשרה - בגמרא מפרש. |
| רבי אליעזר אומר: העושה תפלתו קבע אין תפלתו תחנונים. |  |
| רבי יהושע אומר: ההולך במקום סכנה מתפלל תפלה קצרה, ואומר: "הושע ה' את עמך את שארית ישראל, בכל פרשת העבור יהיו צרכיהם לפניך, ברוך אתה ה' שומע תפלה". | הושע ה' וכו' - זו תפלה קצרה.  בכל פרשת העבור כו' - מפרש בגמרא. |
| היה רוכב על החמור - ירד ויתפלל. ואם אינו יכול לירד - יחזיר את פניו. ואם אינו יכול להחזיר את פניו - יכוין את לבו כנגד בית קדשי הקדשים.  היה מהלך בספינה או באסדא - יכוין את לבו כנגד בית קדשי הקדשים. | אם אינו יכול לירד - שאין לו מי שיאחז את חמורו.  יחזיר את פניו - לצד ירושלים.  באסדא - כמו ותשם בסד רגלי (איוב י"ג) - בית הסהר שקורין ציפ"ש +סד ברזל לרגליים+ בלעז, לשון אחר: עצים הקשורים זה עם זה הרבה יחד, ובלשון מקרא קורא אותם רפסודות (דברי הימים ב') ובלעז - רדיי"ל +רפסודה+, ובלשון אשכנז - ולו"ס +רפסודה+, ומשיטן בנהר להוליכן ממקום למקום ויכולין להלך עליהן, כמו בספינה. |

### יח בעמידה כנגד מי

|  |  |
| --- | --- |
| גמרא.  הני שמונה עשרה כנגד מי?  אמר רבי הלל בריה דרבי שמואל בר נחמני: כנגד שמונה עשרה אזכרות שאמר דוד +תהלים כ"ט+ בהבו לה' בני אלים.  רב יוסף אמר: כנגד שמונה עשרה אזכרות שבקריאת שמע [=בשלושת הפרשיות, שם הויה ושם אלקים].  אמר רבי תנחום אמר רבי יהושע בן לוי: כנגד שמונה עשרה חוליות שבשדרה. | גמרא.  הבו לה' בני אלים - שהוא רמז לאבות וגבורות וקדושת השם, כדאמרינן בראש השנה (דף ל"ב א): מנין שאומרים אבות, תלמוד לומר הבו לה' בני אלים כו'. |

### שיעור הכריעה בתפילה

|  |  |
| --- | --- |
| ואמר רבי תנחום אמר רבי יהושע בן לוי: המתפלל צריך שיכרע עד שיתפקקו כל חוליות שבשדרה.  עולא אמר: עד כדי שיראה איסר כנגד לבו.  רבי חנינא אמר: כיון שנענע ראשו שוב אינו צריך.  אמר רבא: והוא דמצער נפשיה ומחזי כמאן דכרע. | שיתפקקו - שיראו הפקקים, הם הקשרים, כמו ששנינו (בבא בתרא פ' ב) בקנים ובגפנים מן הפקק שלמעלה, והיא הקשר שחלל הקנה פקוק וסתום שם.  איסר - שני קמטים, אחד מלמטה ואחד מלמעלה, וכאיסר רוחב בשר באמצע.  דמצער נפשיה - שהוא ניכר שחפץ לכרוע, אלא שהוא מצטער. |

### ברכת המינים

|  |  |
| --- | --- |
| הני תמני סרי, תשסרי הוויין!  אמר רבי לוי: ברכת המינים ביבנה תקנוה. [=זמן רב לאחר תקנת נוסח תפילת העמידה שתקנו אנשי כנסת הגדולה].  כנגד מי תקנוה?  אמר רבי לוי:  לרבי הלל בריה דרבי שמואל בר נחמני - כנגד +תהלים כ"ט+ אל הכבוד הרעים,  לרב יוסף - כנגד אחד שבקריאת שמע;  לרבי תנחום אמר רבי יהושע בן לוי - כנגד חוליא קטנה שבשדרה. | ביבנה תקנוה - לאחר זמן מרובה. |

### שמואל הקטן שכח את נוסח הברכה

|  |  |
| --- | --- |
| תנו רבנן: שמעון הפקולי הסדיר שמונה עשרה ברכות לפני רבן גמליאל על הסדר ביבנה.  אמר להם רבן גמליאל לחכמים: כלום יש אדם שיודע לתקן ברכת המינים?  עמד שמואל הקטן ותקנה, לשנה אחרת שכחה, | הפקולי - מוכר פקולי צמר גפן שקורין קיטו"ן +צמר גפן+. |

## תוספות מסכת ברכות דף כח עמוד ב

כיון שהגיע זמן תפלת המנחה אסור לטעום כלום וכו' - ואית ליה לרבי יהושע מפסיקין ואפילו מן האכילה ולא היא.

# דף כט עמוד א

|  |  |
| --- | --- |
| והשקיף בה [=ניסה להיזכר] שתים ושלש שעות ולא העלוהו [=מהתיבה להיות שליח ציבור]. | והשקיף - חשב לזכור אותה, לשון סוכה, כדמתרגמינן וישקף ואסתכי (בראשית י"ט). |
| אמאי לא העלוהו?  והאמר רב יהודה אמר רב: טעה בכל הברכות כלן - אין מעלין אותו, בברכת המינים - מעלין אותו, חיישינן שמא מין הוא!  שאני שמואל הקטן, דאיהו תקנה.  וניחוש דלמא הדר ביה!  אמר אביי: גמירי, טבא לא הוי בישא. |  |
| ולא? והכתיב +יחזקאל י"ח+ ובשוב צדיק מצדקתו ועשה עול!  ההוא רשע מעיקרו [=ושב מרשעתו, לפעמים חוזר ונעשה רשע], אבל צדיק מעיקרו – לא [=הופך לרשע]. | **רשע מעיקרו** - ושב מרשעתו, פעמים שחוזר ונעשה רשע. |
| ולא? והא תנן [=משנה אבות ב,ד]: אל תאמין בעצמך עד יום מותך, שהרי יוחנן כהן גדול שמש בכהונה גדולה שמנים שנה ולבסוף נעשה צדוקי!  אמר אביי: הוא ינאי [=שהרג חכמי ישראל והיה רשע באותה שעה] הוא יוחנן [=ששימש בכהונה גדולה והיה צדיק, ובסוף ימיו נעשה צדוקי].  רבא אמר: ינאי לחוד ויוחנן לחוד, ינאי - רשע מעיקרו [=ונעשה צדיק וחזר לרשעתו], ויוחנן - צדיק מעיקרו.  הניחא לאביי, אלא לרבא [=שיוחנן היה צדיק מעיקרו ובכל זאת נעשה צדוקי] קשיא!  אמר לך רבא: צדיק מעיקרו נמי, דלמא הדר ביה. | הוא ינאי - ששנינו בקידושין (פ"ג דף ס"ו א') שהרג חכמי ישראל.  **ינאי רשע מעיקרו** - ונעשה צדיק, וחזר לרשעתו. |
| אי הכי, אמאי לא אסקוהו [=לשמואל מלירד לפני התיבה]?  שאני שמואל הקטן דאתחיל בה [=לומר את הברכה, וטעה באמצעיתה].  דאמר רב יהודה אמר רב, ואיתימא רבי יהושע בן לוי: לא שנו אלא שלא התחיל בה, אבל התחיל בה - גומרה. | דאתחיל בה - התחיל לאומרה וטעה באמצעיתה.  **לא שנו** - הא דאמר רב יהודה מעלין אותו. |

### כנגד מי הברכות בשבת ור"ה ותענית

|  |  |
| --- | --- |
| הני שבע [=ברכות] דשבתא [=בתפילת עמידה של שבת] כנגד מי?  אמר רבי חלפתא בן שאול: כנגד שבעה קולות שאמר דוד על המים. | שבעה קולות - במזמור קול ה' על המים (תהלים כ"ט). |
| הני תשע דראש השנה כנגד מי?  אמר רבי יצחק דמן קרטיגנין: כנגד תשעה אזכרות שאמרה חנה בתפלתה,  דאמר מר: בראש השנה נפקדה שרה רחל וחנה. | שאמרה חנה - בפרשת עלץ לבי (שמואל א' ב'). |
| הני עשרים וארבע דתעניתא כנגד מי?  אמר רבי חלבו: כנגד עשרים וארבע רננות שאמר שלמה בשעה שהכניס ארון לבית קדשי הקדשים.  אי הכי, כל יומא נמי נמרינהו!  אימת אמרינהו שלמה? ביומא דרחמי, אנן נמי ביומא דרחמי אמרי להו. | עשרים וארבע רננות - בפרשת ויעמוד שלמה (מלכים א' ח'), רנה, תפלה, תחנה כלהון עשרים וארבע איכא.  ביומא דרחמי - שהוצרך לבקש רחמים, שדבקו שערים זה בזה ולא היו מניחין להכניס ארון לבית קדשי הקדשים, כדאמרינן במועד קטן (דף ט א). |

### מהי תפילה "מעין שמנה עשרה"

|  |  |
| --- | --- |
| [=ציטוט המשנה:] רבי יהושע אומר מעין שמנה עשרה.  מאי מעין שמנה עשרה?  רב אמר: מעין כל ברכה וברכה [=אומר בקיצור].  ושמואל אמר [=שכולל את כל האמצעיות בברכה אחת, וזה נוסחה]: הביננו ה' אלהינו לדעת דרכיך, ומול את לבבנו ליראתך, ותסלח לנו להיות גאולים, ורחקנו ממכאובינו, ודשננו בנאות ארצך, ונפוצותינו מארבע תקבץ, והתועים על דעתך ישפטו, ועל הרשעים תניף ידיך, וישמחו צדיקים בבנין עירך ובתקון היכלך ובצמיחת קרן לדוד עבדך ובעריכת נר לבן ישי משיחך, טרם נקרא אתה תענה, ברוך אתה ה' שומע תפלה. | מעין כל ברכה - אומר בקוצר, ומברך על כל אחת ואחת.  הביננו - ואינו מברך אלא שומע תפלה בכל הברכות שבין שלש ראשונות לשלש אחרונות, הביננו כנגד אתה חונן, ומול את לבבנו כנגד השיבנו, לסלוח לנו - כנגד סלח לנו, להיות גאולים - כנגד גאולה, וכן כולם.  בנאות ארצך - לשון נוה, כמו בנאות דשא ירביצני (תהלים כ"ג), והוא כנגד ברכת השנים.  והתועים על דעתך - העוברים על דבריך.  ישפטו - כנגד צדקה ומשפט, לשון אחר: והתועים במשפט על דעתך ישפטו, השיבם ללמדם לשפוט כדבריך, וכן עיקר נראה לי וכן בהלכות גדולות. |
| לייט עלה אביי אמאן דמצלי הביננו. | לייט עלה אביי - לפי שמדלג הברכות וכוללן בברכה אחת. |

### תפילת הביננו במוצאי שבת

|  |  |
| --- | --- |
| אמר רב נחמן אמר שמואל: כל השנה כולה מתפלל אדם הביננו, חוץ ממוצאי שבת וממוצאי ימים טובים, מפני שצריך לומר הבדלה בחונן הדעת. |  |
| מתקיף לה רבה בר שמואל: ונימרה [=להבדלה] ברכה רביעית בפני עצמה [=ונוכל לומר הביננו גם במוצאי שבת]! מי לא תנן, רבי עקיבא אומר: אומרה ברכה רביעית בפני עצמה. רבי אליעזר אומר: בהודאה!  אטו כל השנה כולה מי עבדינן כרבי עקיבא, דהשתא נמי נעביד? כל השנה כולה מאי טעמא לא עבדינן כרבי עקיבא - תמני סרי תקון, תשסרי לא תקון; הכא נמי [=בתפילת הביננו] - שבע תקון, תמני לא תקון. | כל השנה מי עבדינן כרבי עקיבא - כלומר: כשאנו מתפללין שמונה עשרה שלמות מי עבדינן כרבי עקיבא לומר ברכה רביעית בפני עצמה, דהשתא כשמתפללין הביננו נעביד כותיה.  שבע תקון - שלש ראשונות ושלש אחרונות והביננו. |
| מתקיף לה מר זוטרא: ונכללה מכלל הביננו ה' אלהינו המבדיל בין קדש לחול!  קשיא. | ונכללה - להבדלה.  מכלל - בתוך הביננו, כדרך שהוא כוללה בחונן הדעת, ויאמר: הביננו ה' אלהינו המבדיל בין קדש לחול לדעת דרכיך. |

### תפילת הביננו בימות הגשמים

|  |  |
| --- | --- |
| אמר רב ביבי בר אביי: כל השנה כולה מתפלל אדם הביננו, חוץ מימות הגשמים, מפני שצריך לומר שאלה בברכת השנים. |  |
| מתקיף לה מר זוטרא: ונכללה מכלל: "ודשננו בנאות ארצך ותן טל ומטר"!  אתי לאטרודי [=לטעות].  אי הכי, הבדלה [=שאנו אומרים בכל מוצאי שבת] בחונן הדעת נמי אתי לאטרודי!  אמרי: התם כיון דאתיא בתחלת צלותא - לא מטריד, הכא כיון דאתיא באמצע צלותא - מטריד. | לאטרודי - לטעות.  בתחלת - התפלה יכול אדם לכוין דעתו יותר מן האמצע. |
| מתקיף לה רב אשי: ונימרה בשומע תפלה!  דאמר רבי תנחום אמר רב אסי: טעה ולא הזכיר גבורות גשמים בתחיית המתים - מחזירין אותו, שאלה בברכת השנים - אין מחזירין אותו, מפני שיכול לאומרה בשומע תפלה, והבדלה בחונן הדעת - אין מחזירין אותו, מפני שיכול לאומרה על הכוס!  טעה שאני [=רק בו התירו לומר בשומע תפלה]. | גבורות גשמים - הזכרה בעלמא היא, לפיכך מחזירין אותו, שאינה תפלה שיכול לאומרה בשומע תפלה. |

### לא הזכיר שאלת גשמים

|  |  |
| --- | --- |
| גופא, אמר רבי תנחום אמר רב אסי: טעה ולא הזכיר גבורות גשמים בתחיית המתים - מחזירין אותו, שאלה בברכת השנים - אין מחזירין אותו, מפני שיכול לאומרה בשומע תפלה, והבדלה בחונן הדעת - אין מחזירין אותו מפני שיכול לאומרה על הכוס. |  |
| מיתיבי: טעה ולא הזכיר גבורות גשמים בתחיית המתים - מחזירין אותו, שאלה בברכת השנים - מחזירין אותו, והבדלה בחונן הדעת - אין מחזירין אותו, מפני שיכול לאומרה על הכוס! [=וזה סותר לדברי רב אסי לגבי טעה ולא הזכיר שאלת בברכת השנים]  לא קשיא: הא ביחיד [=מחזירין אותו], הא בצבור. | ביחיד - מחזירין אותו.  בצבור - יחיד המתפלל עם הצבור. |
| בצבור מאי טעמא לא [=מחזירין?] משום דשמעה משליח צבור, אי הכי, האי [=שנימק רב אסי] "מפני שיכול לאומרה בשומע תפלה" - מפני ששומע משליח צבור מיבעי ליה!  אלא, אידי ואידי ביחיד, ולא קשיא: הא - דאדכר [=שנזכר שלא הזכיר] קודם שומע תפלה, | דאדכר קודם שומע תפלה - אין מחזירין אותו, שיכול לאומרה בשומע תפלה. |

## תוספות מסכת ברכות דף כט עמוד א

לייט עלה אביי אמאן דמצלי הביננו - והכי קי"ל ויש ספרים דמסיק ה"מ במתא אבל בדרך שרי כדמשמע במכילתין גבי רבי יוסי וכו'.

ונכללה בהביננו - והא דאמרינן בפ"ק דנדה (דף ח:) כל השנה כולה מתפלל אדם י"ח חוץ ממוצאי יה"כ מפני טורח צבור מפני התענית וי"א שמתפללים י"ח שלימות מפני שצ"ל הבדלה בחונן הדעת ותימה אמאי לא פריך ונכללה בהביננו וי"ל דלא דמי דהתם כל השנה כולה מתפלל י"ח ואין לנו להקשות ונכללה מכלל כדי לשנות המנהג של כל השנה אבל הכא שכל השנה מתפלל הביננו פריך שפיר למה לי לשנות המנהג בשביל אתה חוננתנו ונכללה בהביננו.

מפני שיכול לאומרה בשו"ת - כדאמר [לקמן דף לא.] (עו"ג /ע"ז/ דף ח) שואל אדם צרכיו בשו"ת ודוקא צרכיו כגון שיש לו חולה בתוך ביתו או שצריך שדהו מים דהוא מעין תפלה וכן שאלה אבל הזכרה והבדלה ושאר שבחים אסור שאינה מעין שו"ת ונראה שכל האומר ברוך אתה ה' שו"ת אחר שסיים דברי תחנונים מיושב מגונה כדאמרי' (מגילה דף יח.) מכאן ואילך אסור לספר בשבחו של מקום כלומר להוסיף ברכות על אלו ואפילו אם בא להתפלל שמנה עשרה עוד פעם אחרת אסור שנראה כמוסיף על הברכות והא דאמר לעיל (דף כא.) ולואי שיתפלל אדם כל היום היינו דוקא ספק התפלל אבל ודאי אוקמינן לעיל שפוסק אפי' באמצע ברכה כשמואל בפרק מי שמתו (שם) ומה ששליח צבור שונה בהן היינו להוציא רבים ידי חובתן ומה שמתפלל בלחש היינו כדי להסדיר תפלתו כדמוקמינן בפרק בתרא דר"ה (דף לד:).

# דף כט עמוד ב

|  |  |
| --- | --- |
| הא - דאדכר בתר שומע תפלה. |  |

### לא הזכיר יעלה ויבא בעבודה

|  |  |
| --- | --- |
| אמר רבי תנחום אמר רב אסי אמר רבי יהושע בן לוי: טעה ולא הזכיר של ראש חדש בעבודה - חוזר לעבודה, נזכר בהודאה - חוזר לעבודה, בשים שלום - חוזר לעבודה, ואם סיים - חוזר לראש.  אמר רב פפא בריה דרב אחא בר אדא: הא דאמרן סיים חוזר לראש - לא אמרן אלא שעקר רגליו, אבל לא עקר רגליו - חוזר לעבודה.  אמר ליה: מנא לך הא?  אמר ליה: מאבא מרי [=אבי מורי, רב אחא בר אדא] שמיע לי, ואבא מרי מרב. |  |
| אמר רב נחמן בר יצחק: הא דאמרן עקר רגליו חוזר לראש - לא אמרן אלא שאינו רגיל לומר תחנונים אחר תפלתו, אבל רגיל לומר תחנונים אחר תפלתו [=נחשב שלא סיים עדיין תפלתו, ולכן] - חוזר לעבודה.  איכא דאמרי, אמר רב נחמן בר יצחק: הא דאמרן כי לא עקר רגליו חוזר לעבודה [=למרות שכבר סיים את התפלה] - לא אמרן אלא שרגיל לומר תחנונים אחר תפלתו, אבל אם אינו רגיל לומר תחנונים אחר תפלתו [=וסיים תפלתו] - חוזר לראש. | תחנונים - כגון אלהי נצור לשוני מרע שאנו אומרים בעמידה אחר תפלה.  אבל אם אינו רגיל - הויא סיום תפלתו כעקירה, אפילו לא עקר. |

### פירושים שונים מה נחשב עושה תפלתו קבע

|  |  |
| --- | --- |
| [=ציטוט המשנה:] רבי אליעזר אומר: העושה תפלתו קבע וכו'  מאי קבע?  (1) אמר רבי יעקב בר אידי אמר רבי אושעיא: כל שתפלתו דומה עליו כמשוי. | כמשוי - והיינו לשון קבע, חוק קבוע הוא עלי להתפלל וצריך אני לצאת ידי חובתי. |
| (2) ורבנן אמרי: כל מי שאינו אומרה בלשון תחנונים. |  |
| (3) רבה ורב יוסף דאמרי תרוייהו: כל שאינו יכול לחדש בה דבר.  אמר רבי זירא: אנא יכילנא לחדושי בה מילתא, ומסתפינא דלמא מטרידנא [=אטעה ולא אדע לחזור למקום שהפסקתי]. | מי שאינו יכול - לכוין לבו לשאול צרכיו.  לחדש בה דבר - בבקשתו, והיינו לשון קבע - כיום כן אתמול כן מחר.  דילמא מטרידנא - שמא אטעה, ולא אדע לחזור למקום שהפסקתי. |
| (4) אביי בר אבין ורבי חנינא בר אבין דאמרי תרוייהו: כל שאין מתפלל עם דמדומי חמה, [=בבוקר בהנץ החמה, ובמנחה עם שקיעתה]  דאמר רבי חייא בר אבא אמר רבי יוחנן: מצוה להתפלל עם דמדומי חמה.  ואמר רבי זירא: מאי קראה? +תהלים ע"ב+ "ייראוך עם שמש ולפני ירח דור דורים". | שאינו מתפלל עם דמדומי חמה - והיינו לשון קבע - תפלתו עליו חוק קבוע לצאת ידי חובה, ואינו מקפיד לחזר אחר שעת מצוה ועת רצון.  עם דמדומי חמה - תפלת יוצר עם הנץ החמה, ותפלת המנחה עם שקיעת החמה.  ייראוך עם שמש - זו תפלת יוצר.  ולפני ירח - זו מנחה. |
| לייטי עלה במערבא אמאן דמצלי [=מנחה] עם דמדומי חמה.  מאי טעמא? דלמא מיטרפא ליה שעתא [=על ידי אונס, ויעבור זמן התפילה]. | לייטי במערבא - על מי שמשהה תפלת המנחה עד דמדומי חמה, שמא תטרף לו השעה על ידי אונס ועבר הזמן. |

### הסבר 'פרשת העבור'

|  |  |
| --- | --- |
| [=ציטוט המשנה:] רבי יהושע אומר: המהלך במקום סכנה מתפלל תפלה קצרה וכו' בכל פרשת העבור.  מאי פרשת העבור?  אמר רב חסדא אמר מר עוקבא: אפילו בשעה שאתה מתמלא עליהם עברה כאשה עוברה - יהיו כל צרכיהם לפניך.  איכא דאמרי, אמר רב חסדא אמר מר עוקבא: אפילו בשעה שהם עוברים על דברי תורה - יהיו כל צרכיהם לפניך. | בכל פרשת העבור וכו' - כמו פרישת העבור.  אפילו בשעה שאתה מתמלא עליהם עברה כאשה עוברה - והכי משמע בכל עניני פרישת העבור כגון עברה בעברה.  יהיו כל צרכיהם - גלוים לפניך לרחם עליהם.  אפילו בשעה שהם עוברים - ולשון פרשת העבור - שהן פורשין לעבירה. |

### דעות שונות בנוסח תפילה קצרה

|  |  |
| --- | --- |
| תנו רבנן:  המהלך במקום גדודי חיה ולסטים מתפלל תפלה קצרה.  ואיזה היא תפלה קצרה?  רבי אליעזר אומר: עשה רצונך בשמים ממעל, ותן נחת רוח ליראיך מתחת, והטוב בעיניך עשה, ברוך אתה ה' שומע תפלה.  רבי יהושע אומר: שמע שועת עמך ישראל ועשה מהרה בקשתם, ברוך אתה ה' שומע תפלה.  רבי אלעזר ברבי צדוק אומר: שמע צעקת עמך ישראל ועשה מהרה בקשתם, ברוך אתה ה' שומע תפלה.  אחרים אומרים: צרכי עמך ישראל מרובין ודעתם קצרה, יהי רצון מלפניך ה' אלהינו שתתן לכל אחד ואחד כדי פרנסתו ולכל גויה וגויה די מחסורה, ברוך אתה ה' שומע תפלה.  אמר רב הונא: הלכה כאחרים. | עשה רצונך בשמים - שאין שם חטא, ואין רצונך עליהם אלא לטוב, ועבור לתחתונים על רצונך.  ותן - להם ליראיך.  נחת רוח - שלא יתערבב רוחם על ידי הבריות, כגון על ידי חיות ולסטים.  והטוב בעיניך עשה - אתה להם, ודוגמא זו מצינו בספר שופטים (י'): ויאמרו בני ישראל חטאנו עשה אתה לנו (כטוב) [ככל הטוב] בעיניך אך הצילנו וגו'.  שועת - לשון גניחה יותר מתפלה.  ודעתם קצרה - ואינם יודעים לפרש צרכיהם. |

### תפילת הדרך

|  |  |
| --- | --- |
| אמר ליה אליהו לרב יהודה אחוה דרב סלא חסידא: לא תרתח [=תכעס] ולא תחטי [=שהכעס מביא לחטא], לא תרוי [=תשתכר ביין] ולא תחטי, וכשאתה יוצא לדרך - המלך בקונך וצא.  מאי המלך בקונך וצא?  אמר רבי יעקב אמר רב חסדא: זו תפלת הדרך.  ואמר רבי יעקב אמר רב חסדא: כל היוצא לדרך צריך להתפלל תפלת הדרך.  מאי תפלת הדרך? יהי רצון מלפניך ה' אלהי שתוליכני לשלום ותצעידני לשלום ותסמכני לשלום, ותצילני מכף כל אויב ואורב בדרך, ותשלח ברכה במעשי ידי, ותתנני לחן לחסד ולרחמים בעיניך ובעיני כל רואי, ברוך אתה ה' שומע תפלה. | לא תרתח ולא תחטי - לא תכעוס, שמתוך הכעס, אתה בא לידי חטא.  לא תרוי - לא תשתכר ביין.  המלך - טול רשות. |
| אמר אביי: לעולם |  |

## תוספות מסכת ברכות דף כט עמוד ב

הא דאדכר (אחר) [בתר] שומע תפלה - אז ודאי מחזירין אותו מיהו אם לא עקר רגליו אינו צריך לחזור לראש ולא לברכת השנים אלא חוזר לשומע תפלה וכן משמע בירושלמי פ' אין עומדין דקאמר אם לא שאל בברכת השנים מחזירין אותו ולהיכן חוזר ר' שמעון בשם ר' יוחנן אמר בר"ח אם עקר רגליו חוזר לראש ואם לאו חוזר לעבודה ה"נ אם עקר רגליו חוזר לראש ואם לאו חוזר לשומע תפלה אלמא משמע בהדיא דאינו חוזר אלא לשומע תפלה כי לא עקר רגליו מיהו הירושלמי פליג אגמרא דידן בגבורות גשמים דהכא קתני לא הזכיר גבורות גשמים מחזירין אותו ולא קאמר לאומרו בשומע תפלה ובירושל' קאמר אם לא שאל בברכת השנים אומרה בשומע תפלה ודכוותה אם לא הזכיר גבורות גשמים בתחיית המתים מזכיר בשומע תפלה ומה אם שאלה שהיא מדוחק אומרה בשומע תפלה הזכרה שהיא מריוח לא כ"ש אלמא דבהדיא איתא התם דחוזר בגבורות גשמים לשומע תפלה ואפשר להיות שהגמרא שלנו לא חשש לפרשו משום הקל וחומר כדאיתא בירושלמי והא דקתני לא הזכיר גבורות גשמים מחזירין אותו איירי שלא הזכיר כלל בשומע תפלה והא ליתא דהא במסקנא מוקי האי מימרא בנזכר קודם שומע תפלה משום פירכא דשאלה ובירושלמי קאמר היה עומד בטל והזכיר של גשם מחזירין אותו פי' בימות הקיץ ופריך והא תניא בטל וברוחות לא חייבו חכמים להזכיר והכי פריך כי היכי דאם לא הזכיר כלל מטל אינו עיכוב ואם היה רוצה להזכיר מזכיר ה"נ אם עמד בטל והזכיר של גשם אין לחוש דלא גרע מלא הזכיר טל כלל ומשני דלא דמי ההוא דמקל ומצלי לההוא דמצלי ולא מקל פי' מקלל כלומר אינו דומה כשעומד בטל והזכיר של גשם שהוא סימן קללה למי שאינו מזכיר כלל לא טל ולא גשם שאינו מקלל וכן הלכה למעשה שאם עומד בשל טל והזכיר של גשם דמחזירין אותו ואם לא הזכיר משניהם כלל אין מחזירין אותו והדר קאמר בירושלמי קאי בגשם והזכיר בשל טל אין מחזירין אותו ופריך מהכא והתניא או שלא הזכיר גבורות גשמים מחזירין אותו ומשני הא דאדכר הא דלא אדכר הא דלא אדכר לא טל ולא מטר לכך מחזירין אותו הא דהזכיר של טל ומטר ולא נהירא דפשיטא אם הזכיר שניהם דאין מחזירין אותו ואם לא הזכיר כלל פשיטא דמחזירין אותו אלא ודאי יש לפרש הא דאדכר טל הא דלא אדכר כלל לא טל ולא מטר לפיכך מחזירין אותו אבל אם הזכיר טל אף בימות הגשמים אין מחזירין אותו לכך יש בני אדם שאומרים כל שעה טל מתוך שהם רגילים אם כן בימות הגשמים אם שכח מוריד הגשם אין מחזירין אותו.

טעה ולא הזכיר של ראש חדש בעבודה חוזר לעבודה - ובהלכות גדולות פי' דוקא ביחיד אבל בצבור אינו חוזר מפני ששומעה מש"צ מיהו צריך לדקדק מפי החזן כל אות ואות של תפלה אף על פי שהוא בקי דהא אמרינן בראש השנה (פ"ד דף לד:) כשם שמוציא את שאינו בקי כך מוציא הבקי ואף על גב דאמרינן התם לא פטר רבן גמליאל אלא העם שבשדות משום דאניסי וטרידי אבל טעה לא יש לומר היינו שלא התפלל כלל אבל היכא שהתפלל כבר לא חשבינן ליה כאילו לא התפלל כלל וה"ה לכל דבר שמחזירין אותו אי הדר שמע ליה משלוחא דצבורא מראש ועד סוף נפיק והרב ר"מ פסק דוקא שכח להזכיר של ר"ח אבל שכח ברכה שלמה מחזירין אותו ואינו יוצא בשמיעתו משליח צבור (וע"ע תוס' ר"ה דף לד: ד"ה כך).

איכא דאמרי אמר רב נחמן וכו' - רב אלפס פסק כאיכא דאמרי דברגיל לומר תחנונים ולא עקר רגליו אינו חוזר לראש ואם אינו רגיל גם כי לא עקר רגליו חוזר לראש ואם עקר גם כי רגיל לומר תחנונים כמו אלהי נצור לשוני חוזר לראש.

כל שאינו יכול לומר תחנונים - פי' ר"ח דאם יכול לומר לשון תחנונים אפי' עליו כמשא הוי תפלה מעליא דלא בעינן אלא לשון תחנונים בלבד.

# דף ל עמוד א

|  |  |
| --- | --- |
| לישתף אינש נפשיה בהדי צבורא. [=ויתפלל בלשון רבים].  היכי נימא? יהי רצון מלפניך ה' אלהינו שתוליכנו לשלום וכו'.  אימת מצלי?  אמר רבי יעקב אמר רב חסדא: משעה שמהלך בדרך.  עד כמה [=נחשבת הליכה להצריך תפילה]?  אמר רבי יעקב אמר רב חסדא: עד פרסה.  והיכי מצלי לה?  רב חסדא אמר: מעומד; רב ששת אמר: אפילו מהלך.  רב חסדא ורב ששת הוו קאזלי באורחא, קם רב חסדא וקא מצלי.  אמר ליה רב ששת לשמעיה: מאי קא עביד רב חסדא? [=שהיה רב ששת סומא ולא ראה].  אמר ליה: קאי ומצלי. אמר ליה: אוקמן נמי לדידי ואצלי, מהיות טוב אל תקרא רע. | לישתף נפשיה - אל יתפלל תפלה קצרה בלשון יחיד אלא בלשון רבים, שמתוך כך תפלתו נשמעת.  עד כמה - זמנה להתפלל.  עד פרסה - אבל לא לאחר שהלך פרסה, ובהלכות גדולות מפרש: עד כמה יבקש לילך שיהא צריך להתפלל - עד פרסה, אפילו אין לו לילך אלא עד פרסה, אבל דרך פחות מפרסה - אין צריך להתפלל תפלה זו.  רב ששת - מאור עינים הוה.  מהיות טוב אל תקרא רע - הואיל ואני יכול להתפלל מעומד, שהרי חבורתי עומדת, לא אקרא רע להתפלל מהלך, ואף על פי שמותר. |
| מאי איכא בין הביננו לתפלה קצרה?  הביננו - בעי לצלויי שלוש קמייתא ושלוש בתרייתא, וכי מטי לביתיה לא בעי למהדר לצלויי; בתפלה קצרה - לא בעי לצלויי לא שלוש קמייתא ולא שלוש בתרייתא, וכי מטי לביתיה בעי למהדר לצלויי.  והלכתא: הביננו - מעומד, תפלה קצרה - בין מעומד בין מהלך. | וכי מטי לביתיה בעי מהדר לצלויי - שהרי לא התפלל כלום מתפלת שמונה - עשרה. |

### תפילה בהליכה

|  |  |
| --- | --- |
| [=ציטוט המשנה כח,ב:] היה רוכב על החמור וכו'.  תנו רבנן: היה רוכב על החמור והגיע זמן תפלה, אם יש לו מי שיאחז את חמורו - ירד למטה ויתפלל, ואם לאו - ישב במקומו ויתפלל.  רבי אומר: בין כך ובין כך - ישב במקומו ויתפלל, לפי שאין דעתו מיושבת עליו. [=שקשה עליו עכוב הדרך].  אמר רבא ואיתימא רבי יהושע בן לוי: הלכה כרבי. | שאין דעתו מיושבת עליו - שקשה עליו עכוב הדרך. |

### כיוון הרוחות בתפילה

|  |  |
| --- | --- |
| תנו רבנן:  סומא ומי שאינו יכול לכוין את הרוחות - יכוין לבו כנגד אביו שבשמים, שנאמר +מלכים א' ח'+ והתפללו אל ה'.  היה עומד בחוץ לארץ - יכוין את לבו כנגד ארץ ישראל שנאמר: +מלכים א' ח'+ והתפללו אליך דרך ארצם.  היה עומד בארץ ישראל - יכוין את לבו כנגד ירושלים, שנאמר: +מלכים א' ח'+ והתפללו אל ה' דרך העיר אשר בחרת.  היה עומד בירושלים - יכוין את לבו כנגד בית המקדש, שנאמר: +דברי הימים ב' ו'+ והתפללו אל הבית הזה.  היה עומד בבית המקדש - יכוין את לבו כנגד בית קדשי הקדשים, שנאמר: +מלכים א' ח'+ והתפללו אל המקום הזה.  היה עומד בבית קדשי הקדשים - יכוין את לבו כנגד בית הכפורת.  היה עומד אחורי בית הכפורת - יראה עצמו כאילו לפני הכפורת.  נמצא: עומד במזרח - מחזיר פניו למערב, במערב - מחזיר פניו למזרח, בדרום - מחזיר פניו לצפון, בצפון - מחזיר פניו לדרום; נמצאו כל ישראל מכוונין את לבם למקום אחד.  אמר רבי אבין ואיתימא רבי אבינא: מאי קראה? +שיר השירים ד'+ כמגדל דויד צוארך בנוי לתלפיות, תל שכל פיות פונים בו. | לכוין את הרוחות - לצד ארץ ישראל; כדבעינן למימר תל שהכל פונים בו.  אחורי בית הכפורת - במערב העזרה היו אחת עשרה אמה חצר מכותל בית קדשי הקדשים לכותל מערבי של עזרה, והעומד שם מחזיר פניו לבית הכפורת למזרח. |

### הקדמת תפילת שחרית לפני זמן קריאת שמע

|  |  |
| --- | --- |
| אבוה דשמואל ולוי, כי הוו בעו למיפק לאורחא [=והחלו לצעוד לפני תחילת היום] הוו מקדמי ומצלי [=קודם היום], וכי הוה מטי זמן קריאת שמע קרו. | הוו מקדמי - קודם היום. |
| כמאן? כי האי תנא, דתניא:  השכים לצאת לדרך - מביאין לו שופר ותוקע, לולב ומנענע, מגילה וקורא בה, וכשיגיע זמן קריאת שמע קורא.  השכים לישב בקרון או בספינה [=ובהם קשה להתפלל בגלל הנדנוד] – מתפלל [=לפני עלייתו לקרון או לספינה], וכשיגיע זמן קריאת שמע קורא.  רבי שמעון בן אלעזר אומר: בין כך [=השכים לדרך] ובין כך [=השכים לקרון ולספינה] קורא קריאת שמע ומתפלל [=ולא מקדים], כדי שיסמוך גאולה לתפלה. | בקרון ובספינה - איכא בעתותא דמיא.  קורא קריאת שמע - ימתין עד שיגיע זמן קריאת שמע ויקראנה, ואחר כך יתפלל. |
| במאי קמיפלגי? - מר [=ת"ק] סבר: תפלה מעומד עדיף; ומר [=רשב"א] סבר: מסמך גאולה לתפלה עדיף. | תפלה מעומד עדיף - שיכול לכוין את לבו, לפיכך היו מקדימין להתפלל מעומד בביתם, שלא יצטרכו להתפלל בדרך במהלך. |
| מרימר ומר זוטרא הוו מכנפי בי עשרה בשבתא דרגלא ומצלו, והדר נפקי לפרקא. | **בשבתא דרגלא** - שלפני פסח ועצרת וסוכות, ומרימר בעירו ומר זוטרא בעירו, היו הדרשנים, ושחרית היו העם הולכים לבית המדרש, וכשמגיע זמן קריאת שמע - קורין, והדרשן דורש, והעם נשמטים ומתפללים איש איש לבדו, ולכך, הם היו מאספין להם עשרה שחרית קודם שילכו לבית המדרש וקורין קריאת שמע ומתפללים בסמיכת גאולה לתפלה, והדר נפקי לפרקא ודרשי.  **ומצלי בהדי צבורא** - לא גרסינן. |
| רב אשי מצלי בהדי צבורא ביחיד מיושב, כי הוה אתי לביתיה הדר ומצלי מעומד.  אמרי ליה רבנן: ולעביד מר כמרימר ומר זוטרא!  אמר להו: טריחא לי מלתא [=לכנס עשרה].  ולעביד מר כאבוה דשמואל ולוי [=שהקדימו התפילה לפני קריאת שמע]?  אמר להו: לא חזינא להו לרבנן קשישי מינן דעבדי הכי. | רב אשי - היה ראש ישיבה במתא מחסיא ודורש, והוא לא היה מתפלל קודם בית המדרש, אלא כשמגיע זמן קריאת שמע לוחש הרבה יחד למתורגמן העומד לפניו, ובעוד שהמתורגמן משמיע לרבים הוא קורא את שמע, וסומך גאולה לתפלה ומתפלל מיושב, שלא היה רוצה לצאת, שלא להטריח את הצבור לקום מפניו.  בהדי צבורא - בשעה שהצבור נשמטין ומתפללין, אי נמי: בהדי צבורא - כמו שהוא יושב בתוך הצבור, כלומר שאינו יוצא, וכי הוה אתי לביתי' חוזר ומתפלל מעומד לכוין את לבו.  טריחא לי מילתא - לאחר בית המדרש עד שאתפלל.  ולעביד מר כאבוה דשמואל ולוי - שמתפללין קודם היום בביתם מעומד, ולא תצטרך לשתי תפלות, ומשום מסמך גאולה לתפלה, כיון דמצלו קודם קריאת שמע - לא קפדי.  לא חזינן להו לרבנן קשישי מינן דעבדי הכי - שיקדימו תפלה לקריאת שמע, הלכך: כיון דממתין מתפלה עד זמן קריאת שמע, מצוה לסמוך תפלה אחר גאולה, לפיכך מתפלל מיושב במקומו, ולפי שאין דעתו מיושבת עליו כל כך - צריך לחזור ולהתפלל בביתו. |

### משנה: תפילת מוסף ביחיד

|  |  |
| --- | --- |
| משנה.  רבי אלעזר בן עזריה אומר: אין תפלת המוספין אלא בחבר עיר [=בציבור].  וחכמים אומרים: בחבר עיר ושלא בחבר עיר.  רבי יהודה אומר משמו [=של ראב"ע]: כל מקום שיש שם חבר עיר - יחיד פטור מתפלת המוספין. | משנה.  אין תפלת המוספין אלא בחבר עיר - לא תקנוה אלא בצבור, חבר עיר - חבורת העיר, אבל לא ליחיד.  משמו - של רבי אלעזר בן עזריה.  כל מקום כו' - ובגמרא פריך: היינו תנא קמא אליבא דרבי אלעזר בן עזריה. |
| גמרא.  רבי יהודה היינו תנא קמא!  איכא בינייהו: יחיד [=הגר] שלא בחבר עיר; תנא קמא סבר: פטור [=כי תפילת מוסף נתקנה רק לציבור], ורבי יהודה סבר: חייב [=ורק כאשר יש באותה עיר ציבור נפטר היחיד על ידי תפילת הציבור של אותה עיר]. | גמרא.  יחיד שלא בחבר עיר - יחיד הדר בעיר שאין שם עשרה, לתנא קמא אליבא דרבי אלעזר דאמר לא תקנוה אלא בעשרה - יחיד זה פטור, ולרבי יהודה אין יחיד פטור אלא במקום עשרה, ששליח צבור פוטרו. |
| אמר רב הונא בר חיננא אמר רב חייא בר רב: הלכה כרבי יהודה שאמר משום רבי אלעזר בן עזריה.  אמר ליה רב חייא בר אבין: שפיר קאמרת, דאמר שמואל: מימי לא מצלינא צלותא דמוספין ביחיד |  |

## תוספות מסכת ברכות דף ל עמוד א

והיכי מצלי לה - אתפלת הדרך קאי ורב ששת אמר אפי' מהלך וקי"ל כרב ששת ומיהו בתוספ' פסק ה"ר יוסף כרב חסדא וכן רב אלפס פי' דרב חסדא עדיפא ליה טפי.

מאי איכא בין הביננו לתפלה קצרה - תימה לימא דאיכא בינייהו דתפלה קצרה אינו מתפלל אלא במקום סכנה והביננו מתפלל אפילו שלא במקום סכנה וי"ל דהכי קא בעי מאי בינייהו כל א' במקומו תפלה קצרה במקום סכנה והביננו שלא במקום סכנה.

הלכה כרבי - שלא ירד למטה ואפי' שלא במקום סכנה ואפילו במהלך מתפלל ואינו צריך להחזיר פניו כנגד ירושלים.

היה עומד בח"ל יכוין כנגד ארץ ישראל - ול"ג לבו דאפניו קאי כדקתני סיפא היה עומד במזרח מחזיר פניו למערב.

לתלפיות תל שכל פיות פונים בו - וכהך שמעתתא קי"ל וכן מסקינן בלא יחפור (ב"ב דף כה:) דקאמר אתון דקיימיתון לצפונא דא"י אדרימו ולא כהני אמוראי דלעיל (שם) דפליגי אי השכינה במזרח או במערב עכשיו אנו במערבה של א"י על כן אנו פונין למזרח.

אבוה דשמואל ולוי הוו מקדמי ומצלו - פירש רש"י קודם עמוד השחר ולא נראה דאם כן לא היו יוצאין בו כלל דעדיין אינו יום לכך נראה כפי' ר"ח דמשעלה עמוד השחר קאמר והוו מקדמי קודם הנץ החמה קאמר ועדיין אינו עיקר זמן תפלה.

מסמך גאולה לתפלה עדיף - מלהתפלל מעומד והכי פסקי בה"ג הלכה כר"ש בן אלעזר ומשמע די"ח ברכות מותר להתפלל בדרך במהלך ואין צריך לעמוד וא"ת ומ"ש מהביננו דמסקינן לעיל דמעומד דוקא וי"ל דשאני הביננו שהיא קצרה ואין כאן בטול דרך כ"כ כמו בי"ח ברכות ועוד פירש הר"ם דהכא כי הדר לביתיה מצלי מעומד כדאמרינן בסמוך רב אשי מצלי בהדי צבורא ביחיד מיושב כדי לקרות ק"ש בשעתה וכי הדר לביתי' מצלי מעומד ור"ח פסק כאבוה דשמואל ולוי ומיהו מדקאמר רב אשי לא חזינן לרבנן קשישי דקא עבדי הכי משמע דאין הלכה כמותם.

# דף ל עמוד ב

|  |  |
| --- | --- |
| בנהרדעא [=שיש בה צבור ונפטרתי בתפילת שליח צבור], לבר מההוא יומא דאתא פולמוסא [=חיל] דמלכא למתא ואטרידו רבנן ולא צלו, וצלי לי ביחיד, והואי יחיד שלא בחבר עיר.  יתיב רבי חנינא קרא קמיה דרבי ינאי, ויתיב וקאמר: הלכה כרבי יהודה שאמר משום רבי אלעזר בן עזריה.  אמר ליה: פוק קרא קראיך לברא! דאין הלכה כרבי יהודה שאמר משום רבי אלעזר בן עזריה.  אמר רבי יוחנן: אני ראיתי את רבי ינאי דצלי והדר צלי. [=כנראה הראשונה היתה תפילת שחרית ושניה מוסף, ומכאן מוכח שרבי יוחנן אינו פוסק שהיחיד נפטר בתפילת שליח צבור].  אמר ליה רבי ירמיה לרבי זירא: ודילמא מעיקרא לא כוון דעתיה, ולבסוף כוון דעתיה? [=ושתי התפילות היו שחרית]  אמר ליה: חזי מאן גברא רבה דקמסהיד עליה! [=רבי יוחנן, והוא ודאי דקדק שהיתה זו תפילת מוספין]. | בנהרדעא - לפי שיש שם צבור, והשליח פוטרני.  פולמוסא - חיל.  דצלי והדר צלי - ולמה ליה שתי תפלות, אלא: אחת של שחרית ואחת של מוספין, שמע מינה לית ליה דרבי אלעזר בן עזריה.  ודילמא מעיקרא לא כוון דעתיה - ותרווייהו דשחרית.  מאן גברא רבא דקמסהיד עליה - רבי יוחנן שהעיד על הדבר, יפה דקדק שבשביל תפלת המוספין היתה. |
| רבי אמי ורבי אסי אף על גב דהוו להו תליסר בי כנישתא בטבריא, לא הוו מצלו אלא ביני עמודי היכא דהוו גרסי. |  |
| איתמר, רב יצחק בר אבדימי משום רבינו [=רב] אמר: הלכה כרבי יהודה שאמר משום רבי אלעזר בן עזריה. | משום רבינו - רב. |
| רבי חייא בר אבא צלי והדר צלי.  אמר ליה רבי זירא: מאי טעמא עביד מר הכי?  אילימא משום דלא כוון מר דעתיה - והאמר רבי אליעזר: לעולם ימוד אדם את עצמו, אם יכול לכוין את לבו - יתפלל, ואם לאו - אל יתפלל!  אלא דלא אדכר מר דריש ירחא, והתניא: טעה ולא הזכיר של ראש חודש בערבית - אין מחזירין אותו מפני שיכול לאומרה בשחרית, בשחרית - אין מחזירין אותו מפני שיכול לאומרה במוספין, במוספין - אין מחזירין אותו מפני שיכול לאומרה במנחה!  אמר ליה: לאו איתמר עלה, אמר רבי יוחנן: בצבור שנו. [=שאין מחזירים, משום ששמע הזכרת ראש חודש משליח צבור. ראה עוד פירוש ברש"י] | **בצבור שנו** - דאין מחזירין, משום דשמע ליה משליח ציבור, ואיכא מקצת הזכרה, אבל ביחיד צריך לחזור.  ובהלכות גדולות מפרש לה בשליח ציבור משום טירחא דצבורא, אבל יחיד הדר.  טעה ולא הזכיר במוספין - שהתפלל אתה חונן. |
| [=מי שצריך לחזור ולהתפלל תפילת עמידה, משום ששכח בתפילתו הראשונה, או כדי להתפלל מוסף,] כמה ישהה בין תפלה לתפלה?  רב הונא ורב חסדא, חד אמר: כדי שתתחונן [=שיכול לדבר בלשון תחינה] דעתו עליו; וחד אמר: כדי שתתחולל דעתו עליו. [=שיכול לחלות פני ה'].  מאן דאמר כדי שתתחונן דעתו עליו - דכתיב: +דברים ג'+ ואתחנן אל ה';  ומאן דאמר כדי שתתחולל דעתו עליו - דכתיב +שמות ל"ב+ ויחל משה. | כמה ישהה בין תפלה לתפלה - מי שיש עליו לחזור ולהתפלל, או משום דטעה או משום מוספין, כמה ישהה בין זו לזו.  שתתחונן - שתהא דעתו מיושבת לערוך דבריו בלשון תחנה.  שתתחולל - לשון חילוי; והיא היא, אלא בלישנא בעלמא פליגי. |

### לא הזכיר ראש חדש בערבית

|  |  |
| --- | --- |
| אמר רב ענן אמר רב: טעה ולא הזכיר של ראש חדש ערבית - אין מחזירין אותו, לפי שאין בית דין מקדשין את החדש אלא ביום.  אמר אמימר: מסתברא מילתא דרב בחדש מלא [=שיכול לומר יעלה ויבא בתפילת ערבית של היום השני], אבל בחדש חסר - מחזירין אותו.  אמר ליה רב אשי לאמימר: מכדי רב טעמא קאמר, מה לי חסר ומה לי מלא! אלא, לא שנא.  הדרן עלך תפלת השחר. | בחדש מלא - כשהחדש שעבר מלא עושין ראש חדש שני ימים, הלכך יכול לאומרה למחר דערבית של מחר ראש חדש גמור יותר מן הראשון.  מכדי טעמא קאמר - שאין מקדשין את החדש בלילה.  הדרן עלך תפלת השחר. |

## תוספות מסכת ברכות דף ל עמוד ב

ה"ג אין הלכה כרבי יהודה שאמר משום ראב"ע - אלא הלכה כרבנן וכן פסק ר"ח דלהכי מייתי רבי אמי ור' אסי שהיו מתפללים ביחיד כרבנן ביני עמודי דגרסי לאשמעינן דהלכה כרבנן.

והתניא טעה ולא הזכיר של ר"ח בערבית אין מחזירין אותו - ל"ג ליה דהא אמרינן בסמוך טעה ולא הזכיר של ר"ח אין מחזירין אותו לפי שאין מקדשין כו' אי נמי אי איתא אגב אחרינא נקט ליה.

כמה ישהה בין תפלה לתפלה - כגון אדם שטעה ורוצה להתפלל שנית וכן בין תפלת שחרית לתפלת המוספין.

כדי שתתחולל דעתו עליו - ומפרש בירושלמי דהיינו כשילך ארבע אמות.

לפי שאין מקדשין את החדש כו' - פי' לעיל בריש פרקין (דף כו.) מה שמקשין ותיפוק ליה משום רשות משום דהיינו דוקא לעשות מצוה אחרת עוברת וי"מ דוקא בלילה ראשונה אין מחזירין אותו לפי שאין מקדשין החדש בלילה אבל בלילה שניה מחזירין אותו שכבר מקודש מיום שלפניו ולא נראה לחלק.

מסתברא מילתא דרב בחדש מלא - כלומר שהיה אותו שלפניו מלא דאז יכול לאומרה בערבית של מחר שהוא עיקר והיה אומר ה"ר יצחק לכל דבר שאמרו חכמים אין מחזירין אותו כגון יעלה ויבא בערבית ועל הנסים לא מיבעיא אם עקר רגליו ופתח בברכה שלאחריה דאין מחזירין אותו אלא אפילו לא עקר אלא שסיים אותה ברכה שתקנו בה לאומרה אין מחזירין אותו ולא נהירא לרבינו אלחנן דהא חזינן בברכת המזון דאותן שאמרו חכמים מחזירין וגם אותן שאין מחזירין שוין היכא דלא עקר רגליו כדאמר לקמן (דף מט.) אם שכח של שבת וסיים הברכה כולה ועדיין לא התחיל בברכת הטוב והמטיב אומר ברוך אשר נתן שבתות למנוחה כו' וקאמר נמי התם אם טעה ולא הזכיר של ר"ח קודם שעקר רגליו דהיינו קודם שיתחיל ברכת הטוב והמטיב דאותה קורא עקר רגליו אומר ברוך אשר נתן ראשי חדשים וכו' אלמא היכא דלא עקר אלו ואלו שוין ואם עקר רגליו שהתחיל בברכת הטוב והמטיב של שבת חוזר לראש ושל ר"ח מעוות לא יוכל לתקון והכי נמי יחזור באותה ברכה אם לא התחיל בברכה שלאחריה. ומיהו אין ראיה מהתם דשאני התם בברכת המזון שכבר בירך ג' ברכות וברכת הטוב והמטיב לאו דאורייתא היא על כן אין מחזירין אותו לגמרי כי אין דומה שם הפסק כל כך ואין להביא ממנו ראיה לי"ח ברכות דאם יחזירוהו בדבר שאין לו לחזור הוי כמו הפסקה ועוד דאין להביא ראיה לכאן דאם היית אומר היכא שלא עקר רגליו בי"ח ברכות שהיה לו לחזור א"כ היה צריך לחזור לרצה ואין זה הגון ומיהו אומר ר"י דראה את ר"ת דהיכא דלא עקר רגליו חזר לרצה אפי' בדברים שאין מחזירין כגון על הנסים וכן עמא דבר.

אל תקרי בהדרת אלא בחרדת - תימה אמאי לא מוכח בהדיא מדכתיב בתריה חילו מלפניו כל הארץ וי"ל היינו קרא דכתיב במזמור הבו לה' בני אלים ומההוא קרא בעי להוכיח במסכת מגילה (דף יז:) שאומרים אבות וגבורות וקדושת השם וי"ח ברכות תקנו כנגד האזכרות ומשום הכי דייק מאותו קרא שכתוב באותה פרשה אבל אותו דחילו וגו' אינו כתוב באותה פרשה.